***** ***** سەرۆکی یەکێتی زانایان و سەرۆکایەتی دەستەی مافی مرۆڤ لە کۆبونەوەیەکدا چەند پرسێک تاوتوێ دەکەن ***** ***** سەرۆکی یەکێتی زانایان بەشداری وۆرکشۆپێکی زانکۆی نۆلج لە شاری هەولێر دەکات ***** ***** یەکێتی زانایان لە هەمبەر (توندو تیژی کۆمەڵایەتی و گرفتە خێزانیەکان) پانێڵێک ساز دەکات ***** ***** یەکێتی زانایان لە هەمبەر (توندو تیژی کۆمەڵایەتی و گرفتە خێزانیەکان) پانێڵێک ساز دەکات ***** ***** سەرۆکی یەکێتی زانایان بەشداری کۆنفرانسێکی تایبەت بە پرسی ئافرەتان دەکات و سەرۆکی هەرێمیش ستایشی رۆڵی زانایان دەکات ***** ***** بەرپرسی لقی چەمچەماڵی یەکێتی زانایان لەپانێڵێکدا بابەتێک پێشکەش دەکات لە شاری سلێمانی ***** ***** مامۆستا مەلا عبدالکریم مەلا عەلی زالیاو کۆچی دوایی کردو یەکێتی زانایان پرسەنامەیەک ئاراستەی خانەوادەکەی دەکات ***** ***** مامۆستا مەلا ئەنوەر شێخ شێروانی کۆچی دوایی کردو یەکێتی زانایان پرسەنامەیەک ئاراستەی خانەوادەکەی دەکات ***** ***** مامۆستا مەلا کاکەمینی بۆکریسکان کۆچی دوایی کردو یەکێتی زانایان پرسەنامەیەک ئاراستەی خانەوادەکەی دەکات ***** ***** لقی ئامێدی یەکێتی زانایان بەهەماهەنگی لەگەڵ ئەوقافی قەزاکە سیمینارێک ساز دەکات ***** ***** مامۆستا مەلا ظاهر کاوانی کۆچی دوایی کردو یەکێتی زانایان پرسەنامەیەک ئاراستەی خانەوادەکەی دەکات ***** ***** بە ئامادەبوونی سەرۆکی یەکێتی زانایان و لە مەراسیمێکی شایستە لقی ئامێدی یەکێتی زانایان کرایەوە\nده‌نگۆی ناردنی حاجیان به شه‌ش ملیۆن ڕاست نیه\nبه‌رواری دابه‌زاندن: 22/06/2010 : 08:53:00\nدوای ئه‌وه‌ی ده‌نگۆی ئه‌وه بڵاو بوویه‌وه، كه له ڕێی كۆمپانیایه‌كی تایبه‌ت خه‌ڵك ده‌نێردرێته حه‌ج‌و، بڕی خه‌رجی سه‌فه‌ریش له ڕێی ئه‌و كۆمپانیایه‌وه (شه‌ش ملیۆن دیناره).\nله‌و باره‌وه به‌ڕێوه‌به‌ری گشتی حه‌ج‌و عومره به‌ڕێز ( شێخ سه‌لاح نه‌قشبه‌ندی ) له لێدوانێكیدا بۆ په‌یام ڕایگه‌یاند: شتی وا نیه له كوردستان به شه‌ش ملیۆن خه‌ڵك له رێی كۆمپانیا بنێردرێته حه‌ج، ته‌نها چه‌ند كه‌سێك نه‌بێت، كه به شێوه‌ی تایبه‌ت له به‌غدا تیروپشكیان بۆ كراوه، ئه‌وه‌ش هیچ په‌یوه‌ندی به به‌ڕێوه‌به‌رایه‌تی حه‌ج‌و عومره‌ی كوردستانه‌وه نیه، ته‌نها موعامه‌لاتی هه‌ندێكیان لێره‌وه ده‌كرێ، بۆیه هه‌موو لایه‌ك دڵنیا ده‌كه‌ینه‌وه، كه له رێی به‌ڕێوه‌به‌رایه‌تی گشتی حه‌ج‌و عومڕه‌وه نه‌بێت، هیچ كه‌س ناتوانێ سه‌فه‌ری حه‌ج بكات.\nژماره‌ی سه‌ردان : 9174459


11/07/2020 204 جار خوێنراوەتەوە\nئانتۆنیۆ کۆنتی ڕاهێنەری یانەی ئینتەرمیلانی ئیتاڵی سەبارەت بە داهاتووی یانەکەی دەیەوێت لەگەڵ کارگێڕی نێرازۆری کۆ ببێتەوە.\nسەرەتایی ئەم وەرزە ئینتەرمیلان بە ڕاهێنەرایەتی کۆنتی وەک ڕاهێنەری نوێ دەستیان بە کێبڕکێی خولی ئیتاڵی کرد و ئەنجامەکانی یانەکە لە دەستپێکی خولەکەدا زۆر باش بوو، بەڵام پاش تەواوبوونی کەرەنتینە لە ئەوروپادا و دەستپێکردنەوەی خولەکان ئەنجامەکانی ئینتەرمیلان ڕووی لە خراپی کرد.\nتۆڕی هەواڵی سکای سپۆڕتسی ئیتاڵیش ئاشکرای دەکات، ئانتۆنیۆ کۆنتی ڕاهێنەر دەیەوێت پێش یاری یانەکەی بەرانبەر تۆرینۆ کە وابڕیارە ڕۆژی دووشەممە ئەنجام بدرێت، کۆبوونەوەی لەگەڵ دەستەی کارگێڕی و بەرپرسانی ئینتەرمیلان ئەنجام بدات و لەوە دڵنیا ببێتەوە ئایا یانەکە دەیانەوێت پڕۆژەکەیان گەشە پێ بدەن و بە توندی کێبڕکێ بکەن؟.\nسەرچاوەکە ئاماژەی بەوەشکردووە، کۆنتی دەیەوێت بە ئیدارەی یانەکەی بڵێت ئەگەر دەیانەوێت بە یاریزانی لاو یانەکە بەرەو پێش ببەن ئەوا کاتی زۆریان دەوێت و دەبێت چاوەڕوان بن، بەڵام ئەگەر مەبەستیانە بە زووی بە نازناو شاد ببن، ئەوا دەبێت یاریزانی خاوەن ئەزموون بۆ یانەکە بگوازنەوە.\nجێی بیرهێنانەوەیە کۆنتی ساڵانە 11 ملیۆن یۆرۆ وەک مووچە لە یانە ئیتاڵییەکە وەردەگرێت و پاش کرانە دەرەوەیان لە چامپیۆنسلیگ لە قۆناغی کۆمەڵەکان، دواتریش پلەی سێیەمی کاڵچۆی لە بەرژەوەندی ئەتڵەنتا لەدەست و لە ئێستادا بە ٦٥ خاڵەوە لە پلەی چوارەمی خولی ئیتاڵی دێت.\nناوی پاڵێوراوان بۆ شوێنگرەوەی ساری لە ڕاهێنەرایەتی یۆڤانتۆس ئاشکرا دەکرێن\nسەرۆکی یۆڤانتۆس چارەنووسی کریستیانۆ و ساری ئاشکرا کرد\nبەرشەلۆنە 40 ملیۆن یۆرۆی بۆ گواستنەوەی بەرگریکارێکی پرێمەرلیگ تەرخان کردووە\nفەڕمی.. 7 یاریزانی کێبڕکێی باشترینی ئەم وەرزەی پرێمەرلیگ دەکەن\nپێکهاتەی پێشبینی کراوی مانچستەر سیتی و ڕیاڵ مەدرید


مە زڵووم حەفتەنهێڵی ٣پژاک\nئەندامی مەجلیسی پژاک مەزڵووم حەفتەن بوو بە میوانی بەرنامەی هێڵی ٣ و گووتی: سەرهەڵدانەکانی گەلان گەیشتووەتە ئاستێکی وەها کە داخوازییەکانیان ڕوونە و شکڵ و فۆرمی بە خۆیەوە گرتووە. ئەگەر هەموو گەلان لە هەموو شارەکان هاوکاری یەکتر بن دەوڵەت مەجبوورە دەست لە سیاسەتەکانی بەردا و گوێ بۆ گەل بگرێت.\nمەزڵووم حەفتەن، بو پێوەندی ناوبەر دەوڵەتانی داگیرکەر لە دژی گەلی کورد و ناوچەکە و هەروەتر بەرژەوەندیەکانیان بە پیچەوانەی ئایدیالۆژیەکانیان وەهای گوت: لە ڕوانگەی دەوڵەتانی داگیرکەرەوە پاراستن و ئاسایشی مللی هاوتەرازە لەگەڵ ئاساییشی ناوچەکە. گرینگە کە بزانین ئەمە بە واتای ئاساییشی گەلان نییە بەڵکوو دژ بە داخوازییەکانی گەل، بۆ مسۆگەر کردنی بەرژەوەندییەکانی خۆیانە. نموونەی بەرچاو و میژوویی بۆ ئەم بابەتە هاوپەیمانی سەعدئابادە و زۆر پیلانگێڕی تریش دەتوانیین بڵێین. پێک هاتنی دیمۆکراسی و سەربەخۆیی لە رۆژئاوای کوردستان نموونەیێکی بێ وێنە بوو لە یەکگرتنی گەلان بە پێشەنگی رێبەر ئاپۆ. دەوڵەتانی ئێران و تورکیا لە هەوڵدانی لەناوبردنی ئەم نموونەیەن و خاڵی هاوبەشیان یەکێکە.\nمەزڵووم حەفتەن بۆ هەڵسەنگاندنی هاتنە سەر دەسەڵاتی ئیبراهیمی رەئیسی و بە سەربازی کردنی گۆڕەپانەکانی بەڕێوەبەری وەهای گوت: بێ گوومان هاتنە سەر دەسەڵاتی رەئیسی پێویستە باش هەڵسەنگاندنی بۆ بکرێ. ئێستا هەموو دەوڵەتان خۆیان گورچوپێچ دەکەن بۆ تەواو بوونی پەیمانی لۆزان کە بتوانن سەر لە نوێ بە هێزێکی زیاترەوە داگیرکەرییە کانیان بسەپێنن. هەوڵەکانی دەوڵەتی رەئیسی لە سەر بنەمای یەک ڕەنگ بوونی دەسەڵاتە هەر بۆیەش هەموو نەهاد و گۆڕەپاناکانی ملیتاریزە کردووە. ئەمە بەڵکوو بە پێی بەرژەوەندی دەوڵەت بێ بەڵام ناتوانین بڵێین دەگەنە ئامانجەکەیان. هەر ئێستا دووبوەرەکی لە ناویان دا ئاوا بووە و هۆکاری ئەمە تەنیا یەک شتە ئەویش ئەوەیە کە دەسەڵات لە ناواخنی خۆی دا گەندەڵی پەروەردە دەکا. دەسەڵاتی داگیرکەری ئێران وەکوو بابەتێکی تایبەت و بە ڕوانگەی مێژوویی، ستراتێژیک و سەربازی چاو لە رۆژهەڵاتی کوردستان دەکا. هەر بۆیە پێویستە خویندنەوەیەکی باشمان بۆ سیاسەتەکانی دەوڵەت هەبێ.\nئەندامی مەجلیسی پژاک بۆ هەڵسەنگاندنی ئاستی تێکۆشانی ژنان و کاردانەوەی دەوڵەت لەمەڕ ناڕەزایەتیەکان گوتی: ژنان بێ وچان لەناو مەیدانی شەڕ دا ئامادە بوون. لە ناو کوردستان و زنجیرە چیاکانی زاگرۆس – تۆرۆس دا ژن خاوەن پێگە و قەوارەیێکی گرینگ بووە. ژنان بە شێوازێکی ڕاستەوخۆ لەناو گۆڕەپانی بەڕیوەبردن وەکوو چینێکی سەرەکە جێگایان گرتووە. ئەم تێکۆشانەی کە ئێستا لە ئاستی ناوچەکە دا بۆ دەستبەرکردنی مافەکان بەڕێوەدەچێ بەردەوامی ئەو داب و نەریتە کۆنەیە کە مل کەجی بۆ زاڵمان قەبووڵ ناکات. ئێستا لە ئاستی ناوچە و کوردستانیش دا ژنی کورد بە فکر و فەلسەفەی ڕێبەر ئاپۆ پیشەنگی نەریتی خۆڕاگرییە و کەس ناتوانێ پەردە پۆشی بکات. دەوڵەت هەموو ئەم مژارانە باش دەزانێ هەر بۆیە دەیهەوێت تێکۆشانی ژنان بە لاڕێدا ببات یان بە تەواوی سەرکووتی بکات. ئەمە نیشانی دەدات کە ژنان مەترسی هەرە سەرەکەن بۆ دەسەڵات.\nمەزڵووم حەفتەن باوەڕییە کان بە خاوەن گرینگیێکی زۆر دەزانێ و سەبارەت بە کاریگەری ئەوان وەها هەڵسەنگاندن دەکات: لە ڕۆژەهەڵاتی ناوەڕاست و کوردستان باوەرییەکان خاوەن گرینگیێکی زۆرە لە بەڕێوەبردنی وڵاتێک دا. گەلانی خاوەن باوەری بە شێوازێکی دەرک کردن و دیالۆگ لە ناوبەری خۆیان و خودا دا ژیان دەکەن و عادەتیان بە ئەو دۆگما و قاڵبانەی دەوڵەت نییە هەر بۆیە بە پێی پێوان و پرەنسیبی خۆیان لێپرسین دەکەن و مافەکانیان وەردەگرن. رژیمی ولایەتی موتڵەقی فەقێ خۆی بە نوێنەری خودا دەزانێ و مافی پرسیار کردن نادات بە کەس ئەمەش دژی پێوانی موواخزە کاری باورییەکانە هە بۆیە ئەم ناکۆکییە لە نێوان گەل و دەوڵەت دا بنەڕەتییە.\nمەزڵووم حەفتەن سەبارەت بە سەرهەڵدانەکانی گەل لە ئێران و رۆژهەڵاتی کوردستان وەهای گوت: ئێستا ئاستی نارەزایەتییەکانی گەل بەرز بووەتەوە و لە هەدەف و ئامانجەکانیشیان دا ڕوون بوونەوە دەبیندرێت. زۆر گرینگە کە لەگەڵ ئەم روون بوونەوەیە دا شکڵ و فۆرمی سەرهەڵدانەکانی گەل دیار دەبێ و ئەمە نیشانەی بەهێز بوون و کاریگەر بوونیەتی. کاتێک سەرهەڵدانەکان تەنیا سنووردار ببێ بە شارێکەوە دەوڵەت سەرکووتی دەکا. گرینگە کە هەموو شاراەکان هاوکاری یەکتر بن.\nئەندامی مەجلیسی پژاک مەزڵووم حەفتەن سەبارەت بە ساڵی تازەی میلادی وەهای گوت: لە سەرەتا دا ئەم رۆژە لە گەلانی ئەرمەنی، سوریانی، کەلدانی و ئاشووری و گەلانی دیکە دەکەم و هیوادارین کە لە ساڵی پێشیمان دا بتوانین پێکەوە ژیانی گەلان لە سەر بنەما کانی دێمۆکراسی مسۆگەر بکەین.


وتە 3.24.5.19 Shwan kdl APK Download - Android Education Apps\nAPK Downloader Apps Education وتە 3.24.5.19 Shwan kdl\nوتە 3.24.5.19 Shwan kdl APK\n3.24.5.19 Shwan kdl / May 25, 2019\nبەناوی خوای گەورە و میهرەبان سەرەتا زۆر سوپاس بۆ خوای گەورە كەتوانیم بەرنامەی وتــە تەواو بكەم كە پێكهاتوە لە زۆر ترین وتە لەوتــەی هەرە ناو دارەكانی جیهان. لە م بەرنامەیە دا جۆری وتەكە و ناویخاوەنی وتــەكە نوسراوە، وە دەتوانن وتــەكان بنیرن بۆ هاوڕێكانتان لەڕێگای ماسنجەر و نامە و ڤایبەر، یان لە تۆڕە كۆمەڵایەتیان بڵاویبكەنەوە وەك فەیسبووك و تویتەر و ئینستا هتد... وە ئێوەش دەتواننئەگەر وتــەتان لایە ئەوە بینێرن لەگەڵ ناوی خاوەنەكەی بەناوی خۆتانلە بەرنامەكە دایدەنێین تا سودی زۆری هەبێت. لە كۆتایدا بمبورن لە هەرهەڵەیەك... بۆ بەرهەمی زیاتر سەردانی ئەم ناونیشانانەی خوارەوە بكەن:-https://goo.gl/pdRQhY فەیسبوكی گەشەپێدەر:- https://goo.gl/rasxrz\nApp Information وتە\n3.24.5.19 Shwan kdl\nوتە Version History\nSelect وتە Version :\n1.0 Shwan kdl (1)\nوتە 1.0 Shwan kdl APK File\nFile Sha1: 16b0713b9861981adfc035a53a5623715e40f5fc\nAPK Signature: bfc6686d74be10c38fb57ec8bee1e743ab816c36\nshwan kdl Show More...\nNukta v3 نوكتە 3.0 APK\nسلاو هاورییان ئه‌پلیکه‌یشنیNukta v3.0 که زیترلە 400نوكتەی له هه‌موو بواره‌کانی ژیانی تێدایه بۆ سیتسەمیئەندرۆیدە و ، به‌رنامه‌که پشتگیری هه‌موو وه‌شانه‌کانی ئه‌ندرویدده‌کات\nShwan Dictionary 2.12.30 kdl APK\nبەناوی خوای گەورە و مێهرەبان سلاوتان لێبێت بەڕێزان زۆر سوباس بۆخوای گەورە گە توانیم بەسەركەوتوی ئەم فەرهەنگە تەواوبكەم , سەرەتادەمەوێت ئاماژە بەوە بكەم كە ئەم فەرهەنگەی لە بەر دەستت دایە چەندەهاشەونخونیم بۆ كردووە تا تەواوم كردووە ئەمەش تەنها بۆ بەرەو پێش بردنیزمانی كوردیە و ئامانجم سود گەیاندنە بە ئێوەی خوێنەرو ئاشقی زمان,منوەك گەشە پێدەرێكی بەرنامەی مۆبایل هەوڵدەدەم زۆرترین دیزاین بۆبەرهەمی كوردی بكەم تا ئێمەش وەك كورد لە ڕوی تەكنەلۆژیاوە ئەگەر لەلە پێشیش نەبین ,دوانەكەوین,ئەم كارەشم تەنها بۆ سودە بە تاكی كوردبەخۆڕِای , تەنها ئەوەی داوای دەكەم لە ئێوە كە دوعای خێرم بۆ بكەن .زۆر سوباس بۆ بەكارهێنانی فەرهەنگی شوان ئەم فەرهەنگە پێكهاتوە لەزمانی ئینگلیزی بۆ كوردی وە بە پێچەوانەشەوە كوردی بۆ ئینگیزی ئەمەشبۆ خزمەتكردنی زمانی كوردیە فەرهەنگی شوان زیاتر لە 65 هەزار وشەیتێدایە. وە بەردەوام لە نوێبونەوەدایە و زمانی بۆ زیاد دەكرێت... ئەمفەرهەنگە بەتەواوی پشتگیری فۆنتی كوردی دەكات, وە 15 زیمی لە خۆكرتوەواتا 15 رەنگە جیاواز. وە خوێندنەوەی وشە ئینگلیزیەكان بە شێوازی UKوە لە كۆتایدا زۆر داوای لێبوردن لە هەرهەڵەیەك دەكەم لەم فەرهەنگەدا. فەیسبوكی گەشەپێدەر:- https://www.facebook.com/shwanqdlپەیجەكەمان لایك بكەن بۆ ئاگەداربوون لە وەشانی نوێ:-https://www.facebook.com/shwandictionary\nئامۆژگاری ئیسلام 1.0 APK\nبەناوی خوای گەورە و میهرەبانسلامی خوای گەورە لە هەموو موسولمانانی خۆشەویستئێمە وەك ئامۆژگاری ئیسلامبەبێویستمان زانی كە بەرنامەیەك دابرێژینكەتیادا لە 11 بابەتی ئاینی پیرۆزی ئیسلام پێكدێت كە ئەویش بۆزیاترئاشنابونی ئێوەیە ,هیوادارم خوای گەورە لێمان وەرگرێت بە چاكە بۆ ئێوە وئێمەیبنوسێت..لە دوعای خیر بێبەشمان مەكەن..\nچیرۆكی پێغیەمبەران 1.24.5 Shwan kdl APK\nبەناوی خوای گەورەو مێهرەبان سلاوتان لێبێت بەڕێزان ئه م كاته تان باشمن شوان هەستام بە دیزاین كردن و دروست كردنی بەرنامەیەكیتری ئەندرۆیدئەویش بەرنامەی چیرۆكی پێغیەمبەران سەلامی خوایان لەسەر بێت. ئەمبەرنامەیە باس لە چیرۆكی پێغەبەران سەلامی خوایان سەر بێت دەكات, باسیچیرۆكی ژیانیان دەكات. دروست كردن و دیزاینی: شوان عبدالرحمن انور لەهەڵەكانی ئەم ئەپڵیكەیشنە بمبورن, ئەگەر پێت باشە بەرنامەكەنوێبكرێتەوەو بابەتی بۆ زیاد بكرێت تكایە 5 ئەستێرە بدە بە بەرنامە...زۆر سوباس بۆ بەكار هێنانی ئەم بەرنامەیە.\nقورئانی پیرۆز 1.0 APK\nبەرنامەی قورئان كە پێكهاتوە لە هەمووقورئانیپیرۆز.تكایە لە دوعای خیر بیبەشمان مەكەن...\nفەرهەنگی شوان 2.16.3 kdl APK\nبەناوی خوای گەورە و مێهرەبان سلاوتان لێبێت بەڕێزان زۆر سوباس بۆخوایگەورە گە توانیم بەسەركەوتوی ئەم فەرهەنگە تەواوبكەم , سەرەتادەمەوێتئاماژە بەوە بكەم كە ئەم فەرهەنگەی لە بەر دەستت دایەچەندەهاشەونخونیم بۆ كردووە تا تەواوم كردووە ئەمەش تەنها بۆ بەرەوپێش بردنیزمانی كوردیە و ئامانجم سود گەیاندنە بە ئێوەی خوێنەرو ئاشقیزمان,منوەك گەشە پێدەرێكی بەرنامەی مۆبایل هەوڵدەدەم زۆرترین دیزاینبۆبەرهەمی كوردی بكەم تا ئێمەش وەك كورد لە ڕوی تەكنەلۆژیاوە ئەگەرلەلە پێشیش نەبین ,دوانەكەوین,ئەم كارەشم تەنها بۆ سودە بە تاكیكوردبەخۆڕِای , تەنها ئەوەی داوای دەكەم لە ئێوە كە دوعای خێرم بۆبكەن .زۆر سوباس بۆ بەكارهێنانی فەرهەنگی شوان ئەم فەرهەنگە پێكهاتوەلەزمانی عەرەبی بۆ كوردی وە بە پێچەوانەشەوە كوردی بۆ عەرەبی ئەمەشبۆخزمەتكردنی زمانی كوردیە فەرهەنگی شوان زیاتر لە 65 هەزاروشەیتێدایە. وە بەردەوام لە نوێبونەوەدایە .. وە لە كۆتایدا زۆرداوایلێبوردن لە هەرهەڵەیەك دەكەم لەم فەرهەنگە دا. فەیسبوكیگەشەپێدەر:-https://www.facebook.com/shwanqdl پەیجەكەمان لایك بكەنبۆئاگەداربوون لە وەشانینوێ:-https://www.facebook.com/shwandictionary\nجوانکاری بۆ خانمان 1.10.8.7.2019 APK\nبەناوی خوای گەورەو میهرەبان بەرنامەی جوانکاری بەهێزترینبەرنامەیکوردیە بۆ ئێوەی خۆشەویست،، لەم بەرنامەیە دا باس لەزۆربەربەیڕێگاکانی چۆنیەتی جوانکاری دەکات و باسی شێوازی دروستی ونادروستیجوانکاریتان بۆ دەکات.. لەم بەرنامەیە دەتوانن بابەتەکانبنێرن بۆهاوڕێکانتان لە ڕێگەی دوگمەی شێر. بەرنامەی جوانکاری فێریدروست کردنیزۆر بەرهەمی جوانکاریتان دەکات. وەک ماسک سپیکەرەوەپاراستن لە دژیڕۆژ دروست کردن شیلە چۆن جوانیت دەپارێزی چۆن خۆت شیکپۆش دەکەی چۆنخۆت رێک دەخەی لەگەل وەرزکان چۆن جل هەڵبژێری کە لەگەڵشێوازە بگونجێتبە شێوازێکی مۆدێرن چۆن خۆت لە ماکیاژی زیان بەخشدەپاریزی باسی ئەوشێوازانە دەکات کە بۆ جوانیت بە سودە لەگەڵچەندانیتر... لە وەشگرنگتر بەرنامەکە ەردەوام نوێدەکرێتەوە لە تازەترین بابەتی جوانکاریجیهانی .... بۆیە بۆ ئەوەی بەردەوامبێت تکایە 5ئەسترە بدە بەبەرنامەکە.\nوتەی ناوداران 1.3 APK\nوتەی ناوداران وەشانی : 1.2 گەشەپێدەر : توانا فەقێ مەحموددەربارەیپڕۆگرام ئەپلیکەشنی وتەی ناوداران پێکدێت زیاتر لە ١٤٠٠ وتەیناودارانو پەندی پێشینان زیاتر لە ٢٠٠ ناودار جگە لە وتەی ناودارەبیانیەکانوتەی ناودارە کوردەکانیش لە خۆ دەگرێ ئەپلیکەشنەکە کە خاوەنچەنتایبەتمەندیەکە لەگەڵ هەر وتەیەک ناوی ناودارەکە و وێنەکەشیدانراوەلەبەشی ناوداران دەتوانی گەڕان ئەنجام بدەیت بونی بەشیدڵخوازەکانبونی بەشی ڕێکخستن ئاگادارکردنەوەی ڕۆژانە بڵاوکردنەوەی وتەریزکردنیوتەکان بە پێی پۆلێن بونی ویدجێت بونی وتەی ئەمڕۆ زیاتر...ئەم ئەپەهەوڵێکی تاکە کەسیە تکایە وەک هاندانێک بۆ من بۆ ئەوەیبەردەوام بمپلە بدەن بە بەرنامەکە و کۆمێنتی خۆتان بنوسن لە پلەی ستۆرگەرکێشەیەک یان هەڵەیەکی تێدابوو ئاگادارم بکەنەوە\nKurdKey Keyboard + EmojiKurdAppDevProductivity APK\nKurdish - لوقمانی حەکیمKhamkhor.comEducation APK\nم. محمدی ملافائقKurdish DeveloperEducation APK\n۲٤٠ فەرموودەی مرواری لەسەحیحی موسلیم و بوخاریKurdish Islamic AppsEducation APK\nKurdish - چیرۆکی بە کەڵکKhamkhor.comEducation APK


’’قەزافیش وای وت’’\nچەند قسەیەکی بافڵ تاڵەبانی، هاوسەرۆکی یەکێتی لە دیدارە ڕۆژنامەوانییەکەیدا کاردانەوەی لێکەوتەوە و کەسایەتییەکانی نزیک لە لاهور شێخ جەنگیش وەڵامی دەدەنەوە و تەنانەت "بە قەزافی، سەرۆکی پێشووی لیبیای دەچوێنن".\nبافڵ تاڵەبانی لە دیدارە ڕۆژنامەوانییەکەیدا کە شەوی ڕابردوو بڵاوکرایەوە، لە بەشێکی قسەکانیدا ڕایگەیاند، "ئەو کەسانەی دەچنە گردی سەرچنار بۆ پاڵپشتی لە لاهور شێخ جەنگی، قژ لول و نەعل لەپێن و دیمەنێکی زۆر ناشرینیان هەیە."\nلەوبارەیەوە زانا عەبدولڕەحمان، پەرلەمانتاری پێشووی یەکێتی لە پەرلەمانی کوردستان و کادری نزیک لە لاهور شێخ جەنگی نوسیویەتی، "قسە هیچ نیە، قەزافیش گاڵتەی بە گەنجی وڵاتەكەی دەكرد، پێیدەوتن پێ پەتی و چڵكن، كەچی زۆری نەبرد قەزافی كەوتە دەست ئەو پێ پەتیانە ئەوانیش رەحمیان پێ نەكرد."\nئاماژەی بەوەشکردووە، "قژلول و نەعل لەپێكان ئەوانەن كە پێ ڕووتییان پێ باشترە لە پێڵاوی كۆیلایەتی، بەدڵنیاییوە رۆژێك ئەو قژلولانە ناهێڵن لە كۆشەكانتان بخەون."\nهاوکات ئاڵا تاڵەبانی، ئەندامی سەرکردایەتیی یەکێتی لە پەڕەی خۆی لە فەیسبوک نوسیویەتی، "هاوسەرۆک، کاک بافڵ وتی، پێم عەیب بوو واژۆ لەسەر دەرکردنی لاهور شێخ جەنگی بکەم، دوای ئەم لێدوانەی ئەو نازانم ئێستا بۆچوونی ئێوەی سەرکردایەتی چییە لەسەر واژۆکانتان، عەیب بوو یان نا؟."\nهەر لە دیدارەکەدا بافڵ تاڵەبانی ڕایگەیاند، "ئەوەى لە 8ی تەموزدا ڕوویدا کودەتا نەبوو، بەڵکو هەڵوەشاندنەوەى کودەتا، چونکە لاهور شێخ جەنگی ئەو دەزگایانەی بەکارهێنا بۆ کاری شەخسی و کودەتا کردن، هیچ بەرپرسێکی تر وەک لاهور شێخ جەنگی ناوی دژە تیرۆر و دەزگای زانیاریی بەو شێوەیە بەکارنەهێناوە.\nزیاتر بخوێنەرەوە: بافڵ تاڵەبانی: کۆبوونەوەکانمان لەگەڵ لاهور شێخ جەنگی هیچ ئەنجامی نەبووە\n2021.09.17 - 13:58


Home›ژینگە›وەزيری سەرچاوەکانی ئاوی عێراق لەبارەی کەمبوونەوەی ئاوی دوکان و دەربەنديخان دەچێتە ئێران\nوەزيری سەرچاوەکانی ئاوی عێراق لەگەڵ ژمارەیەک لە بەڕێوەبەرانی گشتیی وەزارەتەکە سەردانی بەنداوی دوکانیان کرد بە مەبەستی ئاگاداربوون لە دخۆی بەنداوەکە و چاودێریکردنی کاری نۆژەنکردنەوەى بەنداوەکە.\nئەمڕۆ هەينی، مەهدی ڕەشید حەمدانی، وەزیری سەرچاوە ئاوییەکانی عێراق رايگەياند: “سەردانەکەمان لەسەر راسپاردەى مستەفا کازمی، سەرۆکی ئەنجومەنی وەزیران بووە بۆ چاودێریکردن و ئاگاداربوون لەو کێشە و ئاستەنگانەی کە رووبەڕووی پڕۆژەکان دەبنەوە لە پارێزگاکانی هەرێمی کوردستان”.\nوتیشی “لەگەڵ بەڕێوەبەرایەتی بەنداوەکە و ئەو ستافەی لەوێ کار دەکەن کۆبووینەوە و گوێمان لە گرنگترین کێشە و ئاستەنگەکانی کارکردن و بڕی داهاتەکان و سیاسەتی بەکارخستنی ئێستا لە بەنداوەکە گرت”.\nدوێنێ، وەزیری سەرچاوە ئاویەکانی حکومەتی عێراق سەردانی بەنداوی دەربەنديخانی کرد و رايگەياند: “وەفدێک بۆ گفتووگۆ و دانوستان لەسەر گرتنەوەی ئاو لەلایەن ئێرانەوە، رەوانەی ئەو وڵاتە دەکەن، چونکە ئێران ئاوی بەنداوی دوکانی بەڕێژەی 70% و ئاوی بەنداوی دەربەندیخانی بەڕێژەی 100% گرتووەتەوە”.


گردوو فه‌لسه‌فه‌و ئاسمانی\nحۆرمه‌توو چه‌مه‌کاو تۆن\nورده شه‌پۆلیه جه دیایت.\nهه‌نگوێژه جه لچه‌کاتوه مه‌چکۆنه\nشه‌و و ڕۆ\nتالاریه قریوه سه‌رو سینه‌یتوه چۆپیه مه‌کێشۆ .\nبا شێعره‌مه‌نه وه‌هار هه‌تیم نه‌گنۆ.\nپێشکەش پەی مامۆساهومایون موحەممەدنژادی\nوەشەسیاکەی هەورامان مەحاڵ\nژیریت یاونان ، کەلگای هەزارساڵ\nپەلی پەلیانە ،پەلپەل کەرد نەفام\nپاراو کەرد ، ڕیشەی زوانی ئەد٘ام\nحۆجرەت ڕازنان، بە یاساوفەرهەنگ\nوێنەی کۆساڵان ، گوڵان هەزار ڕەنگ\nپەنج بەندی پەنجەت پاچان پەژارە\nهەورامان یاونان ، سەمای هەسارە\nئۆمید٘ بە زاتی فەردی بی فەردم\nحەیێ حازرحاڵ ، زانای بێگەردم\nهەورامانی تەخت ،لهۆن، ژاوەرۆ\nنەبڕیۆ جە لاش،زانایان چوون تۆ\nمەسپارووت بەدەس حەیێ ساحێب نەرد\nقەڵەمت بڕا ، لەشت دوورە دەرد\n#جەواد فێـــراق ـ(پایگەلان)\nتا کەی هاوارم مەیاوۆ وه لات\nتا کەی بنیشوو به تەمای وەفات ؟\nدڵ دێوانەتەن قەسەم به خود٘ات\nشێت و شەید٘اتەن گرد٘ کات و گرد٘ سات\nئازیز ! وەسێشەن تا کەی هەن جەفات\nدڵ سۆت بێ زۆخاڵ کۆن مەیل و وەفات؟\nنازار ! ڕەحمت بۆ گیانم بۆ فێدات\nنەی گوزەرگای سەخت دڵ بد٘ەر نەجات\nوڵ وڵین بیەن به نازوو چەمات\nپەرێ شێفای زام کەرەم کەر وەفات\nغوڵاموو وێتەن کەوتەن خاک پات\nشاهان،غوڵامان ، مەکەران خەڵات\nناسر"جه لای حەق ئینه ش هەن ئاوات\nبۆ به نەسیبش وێساڵی باڵات\nهۆرێزە جە خاوسوەیل سەرڪەردەن\nواڐەی سەحەرەن،شـــەوگار ویەردەن\nتەنین ڕۆح بەخش ئەڵاهوو ئەڪبەر\nزۆمــرەی عاشقان ڪەردەن باخەبەر\nبەئێخلاسێ پاك گێـــرە دەس ودیم\nڕووبنیە نە ڕووی دەرگانەی ڪەریم\nبەئیمانێ بەرز،بەسافیو سینەی\nلابــەرە نە دڵ حەسەد وکینەی\nباورە نییــــــــەت بەتەرتیبێ خاس\nبووانە سوورەی ئەلحمەدوئێخلاس\nبەدلێــوی ساف،هاوارو زاری\nڕجاکەر ئەولاو پەروەردگاری\nجەلا دەر جامی دڵەی ژەنگاوی\nبەش مۆستەجاب بۆڕجاو سەحەری\nبەخشۆما حاڪم ساراو مـەحشەری\nکام دار هەن زامدار نەبۆ؟\nکام کۆ هەن\nبوەو بارووتیش نەژنەوتەبۆ؟\nکام؛ کام ؛کام...؟\nجە بەرزەبانوو نەتەوە یۆگرتەکا!\nسەراپاو ڕۆژماروو وڵاتەکەیم\nجە سووری کەیلا!\n# بێهرووز موحەممەدپوور (شارۆ)\nڕۆیە بە خیاڵ، دڵ بێزار جە شار\nبەرشی جە قەفەس سینەی تەنگ و تار\nشەقەش دا وە باڵ چوون ئاواتەواز\nبە عەزمی دید٘ار دووبارەی گواز\nبە باری ئیش و دەرد٘ و خەمەوە\nنیشت سەر قولەی کوڕی مریمەوە\nچوون تەیری تیژباڵ جە بەرزی کۆسار\nئاورد وە نەزەر وەتەن و هەوار\nوات سڵام گواز زەید و زادگام\nجە بێشکێ خەمی تۆنی سەرنێگام\nپیسەو ژەرەژێ ویاری جاران\nئاوردم وە یاد کۆنەهەواران\nوشینی و وەرتاف هەرتا شایبەر\nسەرچەمە وسەربان هەردی دەوروبەر\nبانیکە جە سای ئاسانەی گەورە\nداخۆم تۆیچ چوون من دڵت بی سەورە؟\nجە بڕەی پایگەلان وەلاس دیارەن\nچوار فەسڵش پێسەو فەسڵی وەهارەن\nئەر جە سنگاسار بد٘یەی سەرەوار\nوینی هانەواو تۆ جە پای مۆغار\nبد٘یە سەر سارای دەگاگای دڵگیر\nهەم حەشەبناو و ئەولاش لخام گیر\nهەرچن کە بەرزەن ئاە و ناڵەو تۆ\nئەی دڵ نێگا کەر بەرزی گەورەجۆ\nهەسارەو سەوزەی،هەسارەو وێما\nباوەر وە نەزەر ئەی دڵ چەو دما\nگەرمیان و کویسان دیایێ هەواران\nسەر بد٘وە لاشا چوون ڕاویاران\nبە ڕەسمی ئەدەب ئەی دڵەی بێ ناز\nواچە ئەسسەلام وەتەنم گواز\nوەتەن چێش بیەن دووربای ماتەنی\nچوون شاهی شەترەنج کیش و ماتەنی!؟\nمەحەلێ هانەیت چۆڵی مەرمانۆ\nیانێ گرد چۆڵێ پەپوو مووانۆ\nپیری دەسماڵ سەر یا فەرەنجی پۆش\nژەنی فێس بەسەر یاخۆ هەوری پۆش\nنمەپیویا جە لات مەر جە سەد٘ یۆشا\nجوانێ عارشا مەی فەرنجی پۆشا\nوەتەن سەرگەرمی و گمە و جارانیت\nسووارە و پیادە ، یاخۆ گۆرزانیت\nچاڵانی و سێ باز یاخۆ هەورە وڵێت\nهیچ کام نمەنێ جە ساو چێر کۆڵیت\nدەنگی شاد٘یانەت یاخۆ وەزەوان\nخەیلێوەن وەتەن گۆشم نەژنەوان\nکووا دەسە گەلوو جواناو ئەوسای\nیارمەتی یاونای بە گەل بە هامسای\nکووا ئاڵف کەنێ دەوروو کەلاما\nئاڵف جاڕەکێت چۆڵی مەرمانا\nکووا بەگ و خان و ئاغەوو هەم قێخات\nپێسەو پیرەدار کێ سەم دا ڕێخات\n(سەیوان)کۆتا کەر تا دڵ نەسۆتەن\nتا دنیا ـ دنیان ئاود٘ان بی وەتەن\nوەتەن چوون چەمم ئازیزەنی لام\nدەرد٘ەدڵ فرەن باقی وەسەلام\n# سەیوان ئێبراهیمی (گواز)\nوێنەت نــــــەوینام ، ویناییم وێران\nپەی دیەیت،دیـەم ،بیەن بە حەیران\nجاروبار بۆرێ ،وینووت جە سەیران\nدیم دیاریش دا چنوور جـــــە کێوان\nوەهاران ســـــەیران ویناییم وینان\nپاییزان خەمان نشتەن جە چەمان\nدڵ تەمان نارۆ نـــــەکێشۆ هێجران\nوینایی دید٘ەم نـــــــەبۆ بە نۆقسان\nڕۆشن کــــەرۆوە چەرمایی چەمان\nگلێنێ گێڵۆ نــــــــەمانۆش خەمان\n"عـــــەتا" نەوینووش باڵای خەرامان\nویناییش کــــەمەن دەسم بە دامان\nوەشەن نیشتمان ســــەیرانی یاران\nسۆپای گوراڵان نــــــەسیمی بەیان\n# عەتا عەلی پوور\nئەگەر من مەردان بۆ سەر سەرینم\nوەی چند فەردەوە کەردەبۆت شینم\nواچە ئەرێ هەی مانیای مەینەت\nگرفتاری دام یاری بێ بەینەت\nبە ناکام لوای ئاوات وازەکەم\nسینە په‌ڕ جە دەرد سڕ ورازەکەم\nبنیشە دڵتەنگ نە سای سەرای سەنگ\nشانه نەکەردن زوڵفانی سێوەنگ\nبەڵ هەوای مەیلت دای دەماخم دۆ\nتەسکین پەی دەردان ئیش و ئاخم دۆ\nدڵۆپەی ئاوەنگ هەڵسێ مەڕێزۆ\nنە پای مەزارت قیامەت خێزۆ\nمەحشەرەن هەڵسی چەمانم واران\nهۆرزەوە دیسان شای وەفاداران\nطبقه بندی: فرهنگی و هنری، اجتماعی، ادبیات/شعر، تاریخ، اخبار، جفرافیا، زوانی هه‌ورامی، شهرها و روستاهای هورامان، ده‌گاو زاوه‌ری/روستای دز‌آور، تصاویرومناظرطبیعی وتاریخی، نوشتارهای همایون محمدنژاد، هومایون موحەممەدنژاد، مه‌هدی ئه‌بری(هه‌ورام)، بێهرووز محەمەدپوور(شارۆ)، سەیوان ئێبراهیمی(گوازی)، جەواد حەمزه (فێراق)، سوهراب مورادنیا(سیاوکام)، ناسر ئەخدەر، عەتا عەلی پوور، خەندە هەورامی،\nبرچسب ها::هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،کەلەبەروو شێعرا(۱٤)،\nنوشته شده در تاریخ جمعه 20 بهمن 1396 توسط همایون محمدنژاد


23/5/2019 - 12:35\nرابه‌ری ئایینی ئێران، عه‌لی خامنه‌یی رایگه‌یاند کە له سه‌ره‌تاوه زۆر باوه‌ڕیان به‌وه نه‌بووه كه رێككه‌وتنی ئه‌تۆمی جێبه‌جێ بكرێت، له‌مباره‌یه‌یشه‌وه هۆشداری داوه‌ته سه‌ركۆماری ئێران، حه‌سه‌ن روحانی و وه‌زیری ده‌ره‌وه، محه‌مه‌د جه‌واد زه‌ریف.\nنووسینگه‌ی خامنه‌یی له راگه‌یه‌ندراوێكدا تیشكی خستۆته سه‌ر ئه‌وه‌ی کە ناوبراو له میانی كۆبوونه‌وه‌ی له‌گه‌ڵ ژماره‌یه‌ك قوتابی له تاران سه‌باره‌ت به رێككه‌وتنی ئه‌تۆمی دواوه.\nخامنه‌یی له‌و نامه‌یه‌ی له‌باره‌ی رێككه‌وتنی ئه‌تۆمییه‌وه بۆ به‌رپرسانی نووسیووه ئاماژه‌ی به‌وه داوه كه پێویسته به كام له مه‌رجه‌كان ره‌زامه‌ندی له‌سه‌ر رێككه‌وتنه‌كه ده‌رببڕدرێت، به‌ڵام له ئه‌گه‌ری جێبه‌جێ نه‌كردنی مه‌رجه‌كاندا ئه‌ركی ئه‌و نییه بڵێ كه رێككه‌وتنه‌كه جێبه‌جێ نه‌كه‌ن.\nخامنه‌یی به‌پێویستی زانی "پێگه‌ی رێبه‌رایه‌تی" ئێران ده‌ستوه‌رنه‌داته بابه‌تی جێبه‌جێكردنی رێككه‌وتنی ئه‌تۆمی و نووسیوویه‌تی "نابێت پێگه‌ی رێبه‌رایه‌تی تێكه‌ڵ بە جێبه‌جێكردنی رێككه‌وتنه‌كه بێت و پێشی پێ بگرێت، به‌ڵام ئه‌گه‌ر په‌یوه‌ندی هه‌بێت به پێكهاته‌ی گشتیی شۆڕشه‌وه ئه‌و كاته ده‌ستوه‌ردان ده‌كه‌ین".\nخامنه‌یی له‌باره‌ی ئه‌م بابه‌ته‌وه بۆچوونی خۆی ده‌ربڕیووه و نووسیوویه‌تی "كه یه‌كه‌مجار رێككه‌وتنی ئه‌تۆمی كه‌وته قۆناغی جێبه‌جێكردنه‌وه زۆر باوه‌ڕمان پێی نه‌بوو. چه‌ندین جار ئه‌وه‌م به به‌ڕێز سه‌ركۆمار (حه‌سه‌ن روحانی) و وه‌زیری ده‌ره‌وه (محه‌مه‌د جه‌واد زه‌ریف) راگه‌یاند و له زۆر بابه‌تدا هۆشداریم پێدان".\nسه‌رۆكی ئه‌مریكا : هێرشی سه‌ربازی بۆ سه‌ر ئێران رێژه‌یی ده‌بێت


“قەدەغەکردنی بڵاوكردنەوەی ئاماری توندوتیژییەكان، تاوانێكی ترە دژ بە ژنان” – تۆڕی میدیایی خەڵک\n2020/07/10 - 3:26 PM\nڕێکخراوی ژنانی ئازادی کوردستان، لەبەیاننامەیەکدا ڕایگەیاند، قەدەغەکردنی بڵاوكردنەوەی ئاماری توندوتیژییەكان، تاوانێكی ترە دژ بە ژنان.\nلەساڵی نوێوە بەڕێوەبەرایەتی بەرەنگاربوونەوەى توندوتیژی بەرامبەر بە ژنان، هیچ ئامارێکی توندوتیژییەکانی بەرامبەر ژنان بڵاونەکردۆتەوە، لەوبارەیەوە ڕێکخراوی ژنانی ئازادی کوردستان ناڕەزایەتی دەردەبڕن و ڕایدەگەیەنن، قەدەغەکردنی بڵاوكردنەوەی ئاماری توندوتیژییەكان، تاوانێكی ترە دژ بە ژنان.\nقەدەغەکردنی بڵاوكردنەوەی ئاماری توندوتیژییەكان تاوانێكی ترە دژ بە ژنان\nلەكاتێكدا هەرێمی كوردستان یەكێكە لەو جێگایانەی كەزۆرترین توندوتیژی تێدا بەرێوە دەچێت. رۆژ نیە ژنان نەبنە قوربانی توندوتیژییەكان. بەلایەنی كەمەوە لە ٢٤ كاتژمێردا ژنێك دەبێـتە قوربانی، ئەم رێژەیەش زۆر بێ نموونەیە. ساڵانێكی زۆرە حكومەتی هەرێمی كوردستان كار لەسەر شاردنەوەی ئامارەكان دەكات بۆیە لە چوارچێوەی بەناو هەوڵەكانیان بۆ رێگەگرتن لە توندوتیژی لە ساڵی ٢٠٠٧ بەدواوە بەرێوبەرایەتی بەرەنگاربوونەوەی توندوتیژیان دژی ئافرەتانیان دامەزراند سەرەرای ئەوەی بەرپرسیاری هەموو بەرێوبەرایەتیەكان پیاون، ئەم بەرێوبەرایەتیانە كاری سەرەكیان پیشاندانی رێژەی توندوتیژییەكانە لە ئاستێكی نزمدا و شاردنەوەی ئامارە راستەكانە لە خەڵك. هەموو ساڵێك لەرۆژی بەرەنگاربوونەوەی توندوتیژیدا دام و دازگا حكومییەكان لەسەرەوە بۆخوارەوە ئامارێكی چەواشەكاری بڵاودەكەنە و بەشان و باڵی حكومەتدا هەڵدەدەن، گوایە هەموو ساڵێك توندوتیژییەكان روو لەكەم بوونەوە دەكات.\nدەیانەوێت خەڵك چەواشەبكەن و كۆمەڵكوژییەكانی سەر ژنان بشارنەوە و لەلایەكی تریشەوە دەیانەوێت بەچاپەمەنی جیهانیش بڵێن ئێمە كار بۆ كەم كردنەوەی توندوتیژییەكان دەكەین. چونكە حوكمەتی هەرێمی كوردستان چەندین جار هۆشداری دراوەتێ لەدەربارەی زیادبوونی توندوتیژییەكانی دژ بە ژنان. ئێستاش بەپێی هەواڵیك كە لە ئاژانسی “رۆژنیوز” بڵاوكراوەتەوە وەزیری ناوخۆی حوكمەتی هەرێمی كوردستان “رێبەر ئەحمەد” لەدوای كۆبونەوەی بۆ بەرێوبەرایەتییەكانی بەرەنگاربوونەوەی توندوتیژی دژبەئافرەتان بڕیاری قەدەغەكردنی بڵاوكردنەوەی ئاماری توندوتیژییەكانی داوە. ئەمە لە كاتێكدایە كە بەهۆكاری هەبوونی ڤایرۆسی كۆرۆنا و بەیەكەوە مانەوەی ئەندامانی خێزان و درێژكردنەوەی كەرەنتینە و بێ كاری و بێ مووچەیی لەگەڵ خۆیدا زۆرترین قەیرانی ئابووری و قەیرانی كۆمەڵایەتی و خێزانی دروست كردووە.\nئەمانە هەمووی هۆكارن بۆزیادبوونی تونوتیژییەكان. وڵاتێكی وەك فەرەنسا لەكاتی كەرەنتینەدا رایگەیاند كە بە هۆی كەرەنتیەنە ٪٣٠ توندوتیژی لە وڵاتەكەیاندا زیادی كردووە. هەرێمی كوردستان بەهەموو پێوەرێك رێژەی توندوتیژییەكان زۆر زیادی كردووە بەپێی لێكۆڵینەی مەیدانی رێكخراوەكەمان لەماوەی ٣ مانگدا ٢٨ ژن لە ئەنجامی توندوتیژی گیانیان لەدەست داوە. ئەم راستیانە هەموو پێمان دەڵێن كە رەوشی ژنان لەهەرێمی كوردستاندا زۆر خراپە و توندوتیژی رۆژبەرۆژ لە زیادبووندایە.\nئێمە وەك رێكخراوەكەمان “رێكخراوی ژنانی ئازادی كوردستان “یەكێك لە كارە سەرەكیەكانمان بەرەنگاربوونەوەی توندوتیژییە، بەردەوام كاری لەسەر دەكەین. لەگەڵ ئەوەی هیچ كاتێك پشت بە ئاماری بەرێوبەرایەتی بەرەنگاربوونەوەی توندوتیژی نابەستین پێمان وایە بریارگرتن بۆ قەدەغەكردنی راگەیاندنی ئامارەكان زەنگێكی مەترسیدارە و ئەگەری زیادبوونی بێ سنووری توندوتیژییەكان هەیە كە لەئاستی كۆمەڵكوژییدایە. بێ گوومان دەسەڵات و حوكمەت بەپێوانی یەكەم لە كۆمەڵكوژی ژنان بەرپرسیارن، بۆ ئەوەی خۆڵ بكەنە چاوی جەماوەرەوە راستیەكان دەشارنەوە. ئێمە وەك رێكخراوەكەمان وێرای شەرمەزاركردنی ئەو بریارە و دەربرینی نارەزایی، داوا لەتەواوی ژنان دەكەین بەتایبەتی ژنانی چالاكوان كەهەموومان بەیەكەوە دارژێینە سەر شەقامەكان و ئەو بریارە هەڵوەشێنینەوە. لە دژی قەیرانی ئابووری و كۆمەڵایەتی و قەیرانی سیاسی راپەڕین. پێویستە وەك ژنان هەڵوێست پیشان بدەین لەبەرامبەر خاك فرۆشتن و دەستپێشخەری بۆ دوژمنان و هێرش و داگیركاریەكانی دەوڵەتی توركیا. چونكە تەواوی كێشەكانی هەرێمی كوردستان سەرچاوەكەی داگیركاریە و داگیركاری سەربازی و داگیركاری ئابووری و داگیركاری سیاسی و كلتووری لە لوتكەدا بەرێوە دەچێت. ئەوەی باجی هەموو هێرش و داگیركاریەكان دەدات جەماوەری كوردستانە بەگشتی و ژنانە بەتایبەتی، بەشێكی زۆری توندوتیژییەكانیش سەرچاوەكەی داگیركارییەكانە. هەر بۆیە كێشەكانی هەرێمی كوردستان تەواو تێكهەڵكێشی یەكن و بەیەكەوە گرێدراون. بەهیچ شێوەیەك نابێت راستیەكان بشاردرێنەوە و دەنگە نارەزاییەكان كپ بكرێن. تەواوی هەوڵە نادیموكراتیەكان بۆ ناشەفافی و شاردنەوەی راستیەكان گوزارەیە لە سەركوتكردنی ئیرادەی گەل بەتایبەتی ئیرادەی ژنان. لەبەرامبەر ئەم هەوڵانەش پێویستە خاوەن هەڵوێست بین و بێدەنگ نەبین، چونكە بێ دەنگی بەواتای شكاندنی ئیرادەی ئازادانەی ژن و لەناوبردنی ئیرادەی دیموكراتیانەی گەلە.\nرێكخراوی ژنانی ئازادی كوردستان


پشووی چاوگ - ئەڵقەی 1 - بڵۆگی چاوگ\nنێردراوە بۆ كانونی دووه‌م 20, 2021 نیسان 2, 2021\nپشووی چاوگ – ئەڵقەی 1\nجیاوازی بەرنامەی بەخۆڕایی و سەرچاوەکراوە چییە؟(6:13)\n– زلهێزی کۆمپانیاکان و ئازادی تاکەکەسی.\n– ئایا کەس پارێزراوە لە جیهانی ئینتەرنێت؟\nبۆچی تاکی کورد بۆ هاوزمانەکەی بە زمانی ئینگلیزی پۆست و تویت دەکات؟(19:37)\n– ئایا زمانی کوردی کێشەی تێدایە تاوەکو بەکەڵکی نووسین نەیەت؟\n– کێشەی خۆ بەکەم زانی.\n– زمان و کەلتور و زانست.\nکێشەی بەشێک لە سایتە کوردییەکان لەگەڵ ئەنتی ڤایرۆس. (40:10)\n– کەی کێشەی ڤایرۆسی ویندۆز بەکۆتایی دێت؟\nلە ویندۆزەوە بۆ لینوکس. (48:45)\nڤانبۆی ئەپڵ (56:02)\n– کێشەی نیشاندانی لۆگۆی ئەپڵ لە قاوەخانەو شوێنە گشتییەکان.\nپەیمانگای گۆتە. (56:02)\n– پرۆژەی چۆن وا لەخوێندکار بکەین خوێندنگەکەی خۆی خۆش بوێ.\nدروستکردنی کەڵانەی کۆتر. (1:18:51)\nکۆتایی ترەمپ. (1:21:49)\nکۆتا وەشەنی گوتنبێرگ. (1:32:40)\nکارکردن لە نێوان حەز و پسپۆڕیدا. (1:35:22)\n– بۆچی بەئاسانی کەسی ئاسایی و کەسی پسپۆڕ لەیەکتر جیاناکرێتەوە؟\nنوسراوە لە پۆدکاستتاگکراوە لە ئه‌نتی ڤایرۆس، ئەپڵ، پرۆگرامسازی، پشووی چاوگ، پۆدكاست، سەرچاوە کراوە، لینکوس، هونەر، ویندۆز\nپێشوو ئەڵقەی 3 – (وه‌رزی سێیەم) – پرۆژەی فەرهەنگی زمان\nداهاتوو هاوڕێکەت زیاتر دەتناسێت؟ یان مەکینەی گەڕانەکەت؟


لێژنەی کاروباری کۆمەڵایەتی وداکۆکیکردن لە مافی مرۆڤ کۆبوونەوە\nئه مرۆ دووشه‌مه ٢٠٢١/١١/٨، لێژنه‌ى كاروبارى كۆمه‌ڵایه‌تى و داكۆكیكردن له مافى مرۆڤ به سه‌رپه‌رشتى رۆمیۆ هه‌كارى سه‌رۆكى لێژنه وئاماده‌بوونى جێگرى سه رۆك و بریارده‌رو ئه‌ندامان و راوێژكارانى لێژنه‌کە كۆبوونه‌وه‌ى خۆى ئه‌نجامدا.\nسه‌ره‌تاى كۆبونه‌وه‌كه ئه‌و نوسراو و سكالایانه‌ى ئاراسته‌ى لێژنه‌كه كرابوون خوێندنه‌وه‌یان بۆ كرا، دواى گفتوگۆكردن و راگۆڕینه‌وه له نێوان ئه‌ندامانى لێژنه‌كه، ئه‌وانه‌ى پێویستیان به وه‌ڵامدانه‌وه بوو وه‌ڵام درانه‌وه، ئه‌وانه‌ى تریش ئاراسته‌ى سه‌رۆكایه‌تى په‌رله‌مان كران بۆ كارى پێویست.\nته‌وه‌رێكى ترى كۆبونوه‌كه بریار له‌سه‌ر چه‌ند خالێكى به‌رنامه‌ى كارى كۆبوونه‌وه درا، لەوانە سه‌ردانى داموده‌زگاكانى سه‌ر به به‌رێوه‌به‌ره گشتییه‌كانى چاودێرى گه‌شه‌پێدانى كۆمه‌ڵایه‌تى وچاكسازییه‌كانى سه‌ر به وه‌زاره‌تی كارو كاروبارى كۆمه‌ڵایه‌تى وئاسایشى گشتى له هه‌رێم بکرێت، هاوکات بریاریاندا كۆبوونه‌وه‌یه‌كى هاوبه‌ش له‌گه‌ل لێژنه‌ى یاسایی ئه‌نجام بدەن، سه‌باره‌ت به گفتوگۆكردن له‌سه‌ر بابه‌تى لێبوردنى گشتى و سزاى سێداره له هه‌رێمى كوردستان، هەر لە کۆبوونەوەکەدا بریاردرا كۆبوونه‌وه‌یه‌ك له‌گه‌ڵ سه‌رجه‌م به‌رێوه‌به‌ره‌گشتِیه‌كانى چاودێرى و گه‌شه‌پێدانى كۆمه‌ڵایه‌تی و به‌رێوه‌به‌رى گشتى چاكسازییه‌كانى سه‌ربه‌وه‌زاره‌تى كارو كاروبارى كۆمه‌لایه‌تى ئه‌نجام بدرێت.\nدووشەممە, 08 تشرینی دووەم 2021 13:30


کوردیپێدیا - ئەمنستی ئینتەرناشناڵ: نزیکەی 18 هەزار کەس لە گرتوخانەکانی رژێمی ئەسەد گیانیان لەدەستداوە\n📊 ئەمنستی ئینتەرناشناڵ: نزیکەی 18 هەزار کەس لە گرتوخانەکانی رژێمی ئەسەد گیانیان لەدەستداوە | پۆل: ئامار و راپرسی | زمانی بابەت: 🏳 کوردیی ناوەڕاست\nئەمنستی ئینتەرناشناڵ: نزیکەی 18 هەزار کەس لە گرتوخانەکانی رژێمی ئەسەد گیانیان لەدەستداوە\nتەنها لە چوار ساڵی نێوان 2011 بۆ 2015دا نزیکەی 18 هەزار کەس لە گرتوخانەکانی حکومەتی سوریادا گیانیان لەدەستداوە، ئةوةش بةثيَي دوايين راثؤرتی رێکخراوی ئەمنستی ئینتەرناشناڵ.\nرێکخراوی ئەمنستی ئینتەرناشناڵ (لێبوردنی نێودەوڵەتی) رایگەیاند، چاوپێکەوتنی لەگەڵ 65 "رزگاربووی ئەشکەنجەدان"ی ناو گرتوخانە و زیندانەکانی حکومەتی سوریا ئەنجامداوە، کە ئاماژەیان بە پێسێلکاری مەترسیداری ناو زیندانەکان کردووە.\nرێکخراوەکە داوا لە کۆمەڵگەی نێودەوڵەتی دەکات، فشار بخەنە سەر دیمەشق بۆ کۆتاییهێنان بە بەکارهێنانی ئەشکەنجە بەرانبەر زیندانییەکان. حکومەتی ئەسەدیش بە بەردەوامی لە ماوەی رابردوودا هەموو ئەو راپۆرت و دەنگۆیانەی رەتکردووەتەوە.\nراپۆرتەکەی ئەمنستی ئەمڕۆ پێنجشەممە (18ی ئاب) لە ژێر ناونیشانی – ''مرۆڤ دەشکێنێت"ئەشکەنجە، نەخۆشی و مەرگ لە زیندانەکانی سوریادا – بڵاوکرایەوە.\nبەپێی خەمڵاندنەکانی رێکخراوەکە، زیاتر لە 17 هەزار و 723 کەس لە نێوان ئازاری 2011 و کانونی یەکەمی 2015دا گیانیان لەدەستداوە. ئەو بەروارەش سەرەتای دەستپێکردنی ئاڵۆزییەکانی ناو سوریا بوو دژ بە حکومەتەکەی بەشار ئەسەد.\nئەمەش واتە رۆژانە 10 هاوڵاتی گیانیانلەدەستداوە، یاخود زیاتر لە 300 کەس هەر مانگێک.\nلە راپۆرتەکەدا ئاماژەبةوةکراوة، هەندێکجار دەستگیرکراوەکان لە کاتی گەیشتنیان بە گرتوخانەکانی سوریا (بەبێ هۆکارێکی دیاریکراو) لەلایەن پاسەوانانی زیندانەکانەوە رووبەڕووی لێدانێکی زۆر دەبنەوە و ئەم رووداوە بە "ئاهەنگی بەخێرهاتن" لەناو زیندانەکاندا ناسراوە.\nلەدوای ئەمە زۆرجار "پشکنینی ئەمنی" دەستپێدەکات، کە تیایدا بە دیاریکراوی دەوترێت ئافرەتان لەلایەن پاسەوانە پیاوەکانەوە دەستدرێژیی سێکسی-یان کراوەتەسەر.\nسامر، یەکێکە لە رزگاربووەکان و لەبارەی دۆخی زیندانەکانی رژێمەکەی ئەسەدەوە دەڵێت "وەک ئاژەڵ مامەڵەیان لەگەڵدا دەکردین. دەیانویست خەڵک تاکو بەرزترین ئاستی گونجاو نامرۆڤانە بن".\nدەشڵێت "خوێنم بینی، وەک رووبار بوو... هەرگیز پێموانەبووە کە مرۆڤایەتی بگاتە ئاستێکی ئاوا نزم.. هیچ کێشەیان نەبوو لەوەی کە راستەوخۆ لەوێ یان دواتر بمانکوژن".\nزیندانییەکی دیکە بە ناوی زەید (کە ناوی راستەقینەی خۆی نییە)، لە چاوپێکەوتنەکەیدا ئەوەی روونکردووەتەوە، کە چۆن لە رۆژێکدا حەوت کەس بەهۆی وەستانی ئامێری هەواگۆڕکێی ناو یەکێک لە سەنتەرەکانی راگرتنی دەزگا هەواڵگرییەکانی سوریادا مردوون.\nوتيشی "ئەوان بە شەق لێیان دەداین تاکو ببینن کێ زیندووە و کێ مردوو".\nفیلیپ لوثەر، بەرپرسی رێکخراوی نێودەوڵەتیی ئەمنستی لە رۆژهەڵاتی ناوەڕاست و باکوری ئەفریقا وتی "بۆ ماوەی دەیان ساڵە، هێزەکانی حکومەتی سوریا بۆ تێکشکاندنی دوژمنەکانیان ئەشکەنجەیان بۆ بەکارهێناوە. ئەمڕۆ لە چوارچێوەی هێرشێکی فراوان وسیستەماتیکدا دژی هەرکەسێک ئەنجامدەدرێت کە لەناو هاوڵاتیانی مەدەنیدا حکومەت رەتبکاتەوە".\nرێکخراوی ئەمنستی ئینتەرناشناڵ و گروپەکانی دیکەی مافی مرۆڤ ئاماژە دەکەن بەوەی کە ئەم دەنگۆیانە دەبێت بەزووترین کات لەلایەن کۆمەڵگەی نێودەوڵەتییەوە تاووتوێ بکرێت، بە دیاریکراوی ویلایەتە یەکگرتووەکانی ئەمریکا و روسیا، لەگەڵ هاوسەرۆکانی دانوستانەکانی ئاشتی سەبارەت بة قەیرانەکانی سوریا.\n➕ ئەم بابەتە لەلایەن: (هاوڕێ باخەوان)ەوە لە: Aug 18 2016 9:23AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 18 2016 9:24AM باشترکراوە


پەرلەمانتارێکى نەوەى نوێ سکاڵای لەسەر حکومەتى هەرێم تۆمارکرد\n38810 جار خوێندراوەتەوە\nلەناو گوڵ و گیاى پێدەشتى چیاکانى بەمۆدا و لەژێر درەختى تازە چرۆکردووى کەنارى چەمدا، جلێکى کوردى پۆشیوە و جامانەیەکى بەسەرەوە بەستووەتەوە، بەڵام نە دەتوانێت بە کوردى بدوێ و نە لێشى تێدەگا.\nجۆن لە ئەمریکاوە ڕۆژى نەورۆز و سروشتى کوردستانى بۆ ئاهەنگى هاوسەرگیرییەکەى هەڵبژاردووە.\nخانمى هەڵبژێردراوى ئەو، کیژۆڵەیەکى ئەمریکییە، چەپکێک گوڵى سروشتیی ڕەنگ سپى و مۆرى چیاکانى کوردستانى لەدەستە و، هاوشێوەى زاوا جل بەرگى کوردى بۆ ئاهەنگەکەى پۆشیوە، لەگەڵ دەنگى دەهۆڵ و زوڕنا و هەڵپەڕینى کچان و کوڕانى کورد، ئەویش لەسەر کورسییەکەى تەنیشت زاواوە، ئەکەوێتە جووڵە.\nجۆن و لیس دوو خوێندکارى ژینگەدۆستى ئەمریکیین، کە لە زانکۆى لەندەن لە بەریتانیا لەگەڵ کوڕە کوردێک دەخوێنن، ڕێبوار ئەندامى ڕێکخراوى ژینگەپارێزى گەرمیان و هاوڕێی ئەم دوو خۆشەویستەیە، داواىلێکردوون ئاهەنگى هاوسەرگیرییەکەیان بهێننە کوردستان، لە نەورۆزدا ژینگە و سروشت و دابونەریتى کوردستان ببینن.\nهاوڕێ لەگەڵ ئەم، لیس و جۆن، کوڕو کچێکى بەریتانى و سکۆتلەندییش ئامادەى ئاهەنگەکەن، ڕێکخراوى ژینگەپارێزى گەرمیان ئامانجى تایبەت بە خۆیان هەیە لە ڕێکخستنى ئەم ئاهەنگە و دەڵێن، لە ڕێگەى خەڵکانى بیانییەوە پەیامە نەتەوەییەکانى خۆیان دەگەیەنن.\nبیانییەکان بە جلوبەرگى کوردى لە سروشتى کوردستاندا تێکەڵ بە نەریتى کوردەوارى بوون و، لەگەڵ گۆرانى و مۆسیقاى کوردیدا ئاهەنگیان گێڕا، ئێمەشیان ڕاکێشایە ناو ڕیزى هەڵپەڕکێى خۆیان و لەگەڵیاندا هەڵپەڕین.


مونیرە خانی جەلیزادە: یەكەمین شەهیدی ژنی دووگیان و كۆرپەی لە باوەش – Knwe.org\nسەرەکی » کەلتوور » مونیرە خانی جەلیزادە: یەكەمین شەهیدی ژنی دووگیان و كۆرپەی لە باوەش\nمونیرە خانی جەلیزادە: یەكەمین شەهیدی ژنی دووگیان و كۆرپەی لە باوەش\nزەمانی بەعس دروێنەی مرۆڤ و سوتاندنی خەرمانی كوردان بوو، مەرگ باران و ئەشكەنجەدان و لەسێدارەدران بوو، بەعسیەكان گوڵدانی گوڵ و خونچەیان دەكردە تابووت، بە كیمیاباران و ئەنفال و وڵاتیان سووتاند وەك قەرەبرووت!\nلەڕوانگەی ناحەز و دژمنانی كورد، هەموو كورد تاوانبارە بە درشت و ورد، ئاخۆ بۆ دەبێ كوردبوون تاوان بێ، بۆ قرچ و بڕی پیر و ژن ومنداڵ و لاوان بێ، دەریای ئیجە و قوڕگی نەهەنگ و دارستانەكانی سەرسنوور، بۆتە گۆڕستانی كۆچبەرانی كوردخاكی ئەوان دەكەن سوور، بیابانەكانی خوارووی عێراق ودەشتی عەرعەر و خاكی عەرەب و گۆڕی بەكۆمەڵ وچاڵی كوردانە، گۆڕ غەریبی پیر و لاو و ژن و منداڵی كوردانە، ڕووداوەكان و كارەساتەكان مێژووی خوێناوی كوردانن، زۆربەی گوندەكانی كوردستان گوندی شەهیدانن، ڕۆژگارەكان لە كتێبەكان باشتر دەزانن.رویان ڕەش بێ وەك ڕەژوو، تاوانكارانی مێژوو.\nدڵی شاری كۆیە مۆزەخانەی یادگارەكانن،تۆمارگای ڕووداوەكان و بەسەرهاتی سەختی ڕۆژگارەكانن، مونیرە مەلا تایەری حاجی مەلا ئەحمەدی حاجی مەلا ئەسعەدی جەلیزادە، خێزانی حاجی سابیری چنارۆك بوو، یەك ڕەگ و ئاگردانن یەك خانەوادە،لەڕۆژمێژووی 4/7/1963، لە كۆیە فتیلەی فەرتەنە دادەگیرسێ،مونیرەی دووگیان كۆرپەی لە باوەش، دەیان گەوزێنن لەناو خوێنی گەش،پێ پەتی و تاڵانچی و بێ دەرپێ و بێ دەست نوێژ، لەختوخۆڕایی دەیانكوژن بەدەستڕێژ،لە هێلانەی زگ نەتروكا بوو لە هێلكە، كوشتیان كۆترۆكە و فەرخەی پەرەسێلكە، خوا نەیدا بوو،چاوی هەڵنەهێنابوو،هەرناویشی لێ نەنرابوو،كۆرپەلە و ژن، هەر دەكوژن،خودا و دەرگا گەواهن،دەزانن چەند بێ گوناهن، شوانە چوار خوشكی بێ شوان كرد،بوو بە گڕی ژیلەمۆی كورد، بەو سۆز و ڕازە:\nمنی كۆرپەلەی تازە\nلە بێشكەی ساوای ژینا\nلە ئێسقانی بێ تینا\nكوردە قوربانی تۆمە\nكوردستان خاكی خۆمە\nدرەخت دەپارێزرێت بە توێكڵەكەی، كۆمەڵگاش پێش دەكەوێ بە بیرۆكەی كاكڵەكەی، چرای زانستی حاجی1 مەلا عەبدولڕەحمانی جەلی و حاجی مەلا ئەسعەدی و گۆچانەكەی حاجی مەلا عەبدوڵڵای لە ئادەم فیلتر، مێزەر وعەبا و عەسای جەنابی مەلا گەورە، نەبوو لەو بەشان و شەوكەت و بەپیلتر، نەبوو لە قەڵەمی مەسعود محەمەد تیژتر و بیرفراوانتر، مێژووی نەجیبەخانی جەلیزادە (یایەی دایە)لە پەلكەزێڕینە گەشتر و ڕەنگینتر و جوانتر، قوبادی جەلیزادە، لە عەرشی شیعر كەی قوبادە، شیعرەكانی ساكاری،بۆ نەورۆز دەبنە دیاری، دارحەیزەرانەكەی سدیق عەبدولقادر و چاوە كەلا شوشەكانی كەمال عەبدولقادر3 و وانەكانی مەجیدی شێخ نوری،لە باخچەی قوتابخانە و پەروەردە گوڵیان دەگرت وەلاكین دوربە دوری، باسی هەر جوانیەكەی دەكەن بەو ڕادە، پشكیان هەیە، دانەیی مروارین بنەماڵەی جەلیزادە.\nدووچنارۆكە بۆ زانیین ناسان\nهی جەلیزادە و خێڵی بڵباسان\nسوولەكانی چنارۆك، كانیاوی حەمامۆك، یەك پشكە ئاوی تێدا نەما داری كەندەكۆخ وشك بون وشك، بەس چاوی ژنانی كۆیە هەر دوو جۆگەلەی بەهاژەن لە ئەشك، حەزرەتی حاجی قادری كۆیی، لەمەزنایەتی خۆی بە شكۆیی، بۆ دووری كۆیە و دەردی نامۆیی، فرمێسكی ڕشتووە تنۆك تنۆك:\nلە خۆم ئاگر هەڵێنم وەك (چنارۆك)\nلەچاوم گریە دەربێ وەك حەمامۆك\nغەزەب یەخەی ئەو شارەی بەرنادا،ڕەنج و رەونەق و جوانی دەدەن بەبادا، وەك دیدەی كوێران، هەوارگەی وێران،\nنامەی قوبادی بۆ ئەی شارەكەم4\nدادەگیرسێنێ كۆی ئازارەكەم\nمن كۆیەم عاسی5، مێژوو دەمناسی\nوەك لوبنانی چی لەبەر هۆی سیاسی\nلەوەتەی هەیە خوێنی دەمژرێ6\nخوێنی تێ ناكرێ و گیانی دەگوشرێ\nخۆشەویستی وەك دەریا هەڵكشان و داكشانی هەیە، بەڵام خۆشەویستی كۆتایی نایە و هێزێكی رووحانی هەیە، ژن هەموو هێزی دەخاتەكار لەكاتی گریاندا، كاتێكیش نقومی پێكەنین دەبێ نزیك بۆتەوە لە كۆتایی ژیاندا،چیرۆكی ژن لە چاوەكانی دەخوێندرێتەوە، مرۆڤ بە كردەوەكانی یادی دەكرێتەوە، چاوهێمای فەرهەنگ و وتەیە، گوێ لە چاوی ژن بگرە، گلێنەی مرواری و سیحراوییە پڕشنگی ئاگرە، ژێی گەرووی ژن ئامێرێكی مۆزیكە پڕ لە ئاواز، لە دەنگی سروشتی مەلان و تەژییە لە ناز و ڕاز و نیاز، خوشەویستی باڵندەیەكی دەنگ خۆشە لە دڵی ئافرەت،وەرزی گوڵان و بەهارییە دەخوێنێ بەچەند ئاواز، فرمێسكی ژن لۆژیكن،هەناسەكانی مۆزیكن،ژن جوانترین بەخشینی خوایە بۆ مرۆڤ،نەهێنییەكەی خوشەویستییە، سۆزدار و ئەویندار بێ گەر دوور بێ لە ئۆف،دەنگی خۆشەویستی بە هێزترە لە دەنگی ویژدان، تاوانی مێژوویی و دەرون دەكا بە تەندور و دڵ پڕ پشكۆی ناو ئاگردان.\n(تا ئێستا ڕووی نەداوە لە تەئریخی میللەتا)، (قەڵغانی) زگی ژنان لەگەڵ كۆرپەی بێ خەتا، خەڵتانی خوێن بكرێن، لەختوخۆڕایی بكوژرێن، كردەوەكان لە وشەكان بەرزتر دەدوێن، ڕۆژی ڕەش بوو كەس نەیدەوێرا بێ بەهانایان، دایك و كچ گۆڕیان هەڵكەند لە پەنایان، پەیژەیان بۆ كردە تەختە و تابووت، ناشتیان بە هەناسە ساردی و دڵسووت، هەڵیان گرت بە چوار دەستان، بردیان بەرەو گۆڕستان، بە پێپیلكەی سۆز بۆ ئاسمان فڕین لە بەرزین، بەو كارەساتە خوێناویانەی كۆیە كردگار لەرزین، مونیرەی دووگیان و كۆرپەی باوەشی، بوونە نۆبەرەی شەهیدانی شۆڕشی ئەیلول بەگەشی، ساڵی 1963، سەید برایم چەند دێڕە شیعرێك دەنوسێ، لەسەر گۆڕەكەی نوسرابوو، چونكە ڕوداوێكی ناڕەوا بوو،\nكۆرپەم لەباوەش شەهیدیان كردین\nگوناحمان نەبوو بەس هێنده كوردین\nئێمەش هاتینە ڕیزی شەهیدان\nبۆ ڕزگاربوونی كورد و كوردستان!\nبەڵكو وەنەبێ خانەوادەی جەلیزادە، هەر لە ئەدەب و هونەر و زانست پەروەردە، لەو بوارە ڕۆڵی بنچینەیان داڕشتووە، بەڵكو لە خەبات و كوردایەتی لەپێناوی كوردستان خوێنی گەشیان ڕشتووە، شەهیدی قارەمان كاوەی جەلیزادە لەو بەرەبابە و لەو وەچاخ، لە گرتنی شاری تەق تەق بووە گوڵاڵەی سوورەی شاخ،یەكەمین شەهیدی ڕاپەڕینی شاری كۆیە، شەهید كامەران حەوێز جەلیزادە بوو، ئەو شەرەفەی پێ دەبڕێ بۆیە، شەهید هیمداد مەلا ڕەئوف جەلیزادە، شەهید كراوی دەستی ستەمكاری بەعس و جەللادە، هەر بەرەو سەرەوە چووە7 بڵێسەی ئاگری وەجاغی جەلیزادان، یەك ڕەگ و ڕەنگن جەلی و شیوەشانی مەلازادان،\nكۆ ئەستێرەن لەگەشە و ڕوناكین لە بریسكەی سورەیادان، پەیكەری دایكە مونیرە و كۆرپەكەی بت و بەردێكی رەق و تەق و ڕووتی بێ گیانە، بەڵام هێمای ژنێكی سێ گیانی بێ گوناه و بێ تاوانی كوردانە، قوربانیەكە لەسەر كوردبوون وەك پەیكەری ئازادی كورد و كوردستانە، یەكەمین شەهیدی ژنێكی دووگیان و كۆرپەی شیرەخۆرەی باوەشە، بوكی خوێناوی شۆڕشی كورد واتە لەیەك جەستەدا سێ گیان پێشكەشە.\n+/وتەی ناوداران-هاوار عەبدولڕەحمان بازیان-چاپی یەكەم 2005\n+/گوڵبژێریك لە وتەی ناودارانی دونیا-وەرگێران و ئامادەكردنی- ڕەزا شوان 2011\n+/وتەی ناوداران- ئینگلیزی-كوردی- ئامادەكردن و وەرگێران –كارزان نوری عوسمان 2013\n+/دیلانە و مۆزیك- رەهبەر سەید برایم -2018\n+/بەبەختی حاجی- رەهبەر سەید برایم-2010\n+/دیوانی سەید برایم –دەستنووس\n1. ئاماژەیە بە شیعری شێخ ڕەزا بۆ حاجی مەلا عەبدوڵڵای جەلیزادە.\n2. ساكار: نازناوی شیعری مامەفەندی مەلا فەتاحی جەلیزادەیە.\n3. كەمال عەبدولقادر و مەجیدی شێخ نوری :مامۆستای مام جەلال بووین لە كۆیە بە ڕێنمایی كەمال عەبدولقادر، مام جەلال ( (K.P.Xی دامەزراندووە، یەكەم ڕێكخراوەی قوتابیانە.\nسەدیق عەبدولقادر: بەڕێوەبەری دواناوەندی بوو لە كۆیە، زۆر بە دیسپلین و توند بوو.\n4. نامەی قوبادی بۆ ئەی شارەكەم : ئاماژەیە بۆ شیعری قوبادی جەلیزادە بۆ كۆیە بە ناوی (ئەی شارەكەم).\n5. من كۆیەم عاسی:ئاماژەیە بۆ شیعرێكی مەلا مستەفای عاسی شاعیر كە دەڵێ:\nمن كە كۆیەم سەیری من بكەن قەسر و باغ و مەنزەرەم\nبێتو لوبنان من ببینێ بێشكە دەگری وەرەم\n6. لەوەتی هەیە خوێنی دەمژرێ: ئاماژەیە بۆ شیعرێكی شێركۆ بێكەس لەسەر كۆیە .\n7. هەر بەسەرەوە چووە بڵێسەی ئاگری وەجاغی جەلیزادان: ئاماژەیە بۆ وتەیەكی مەلا عەبدولڕەحمانی جەلیزادە بە عەبدول پاشای بابانی گووتووە.\nبە بۆنەی دانانی پەیکەری مونیرە جەلیزادە و شوانەی باوەشی لە پارکی خوشکە فریشتە لەشاری کۆیە.


NRT TV | جۆراوجۆر | ئەو هۆکارانەى دەبنە هۆى دەست لەرزین\nوێنە.. تا ئێستا گۆڕستانە سەمەرە ژێرزەوییەکەی بنەماڵەی شاهانەی بەریتانیات بینیوە؟\nوێنە.. زانیاری نوێ لەبارەی بۆردومانەکەی کفری و زیانە گیانیەکانی\nجێگری فەرماندەی فەیلەقی قودس گیانی لەدەستدا\nدوو کاتیۆشای دیکە ئاڕاستەی بنکەیەکی سەربازی کران\nکەی بەشەخۆراکی مانگی سێ دابەشدەکرێت؟\nئەو هۆکارانەى دەبنە هۆى دەست لەرزین\n18415 جار خوێندراوەتەوە\nدەست لەرزین لە حاڵەتی توڕەیی و پەشۆکاویدا کاردانەوەیەکی ئاساییە، بەڵام ئەگەر زۆر دووبارە ببێتەوە و زیاد لە باری سروشتی بێت، لەم دۆخەدا پێویستە سەردانی پزیشکی پسپۆڕ بکرێت.\nسەرۆکی هەرێم: پرسى کورد دەبێت لە چوارچێوەى سوریادا چارەسەر بکرێت\nماڵپەڕی لوبنان ٢٤ لە بابەتێکی تەندروستیدا دەربارەی دەست لەرزین بە پشتبەستن بە وتەی پزیشکان کۆمەڵێک هۆکار و چارەسەری خستووەتەڕوو:\nئەگەر تەندروستیت باشە\nجەیمس بیرنهایمەر پزیشکی دەمارە خانەکان لە سەنتەری مێرسی پزیشکی لە تەیمور ئەو حاڵەتەی بە "لەرینەوەی فسیۆلۆجی" ناساندووە، ڕوونیکردووەتەوە ھەموو کەسێک کەمێک ئەم لەرزینەی ھەیە، ئەگەر تەندروستیی باش بێت.\nئەگەر لەوپەڕی ھەست و سۆزدا بیت\nلەکاتی بارودۆخی سۆزداریی توند و جێبەجێکردنی پڕۆژەیەکی نوێی گەورە، لەرزین لە پەنجەکان روودەدات، زانایانی زانکۆی هارڤارد ئاشکرایانکردووە، لەم حاڵەتەدا دڵ بە خێرایی لێدەدات و لەرزین و ئارەقکردنەوەی لەگەڵدایە.\nدابەزینی ئاستی شەکر لە خوێندا\nمێشک بەرپرسە لە کۆنترۆڵکردنی هەستەکانت و جێگیربوونی. مایکڵ جی کاپلیت پزیشکی دەمارەخانەکان لە وایل کۆرنێل دەڵێت، "ئەگەر مێشک بڕی پێویست ماددەی خۆراکی پێ نەگات، تووشی لەرزینی توند دەبیت."\nبەپێی پێویست نەخەوتبیت\nبۆ کەسی ئاسایی ٧ بۆ ٩ کاتژمێر نوستن گرنگە، ئەگەر ئەو ماوە جەستە پشوو وەرنەگرێت، ئەوا لەشت ناچارکردووە کاربکات، ئەمەش کاریگەریی لاوەکی لێ دەکەوێتەوە و لەرزینی دەست و مەترسیی تووشبون بە نەخۆشییەکانی دڵی بەدوادا دێت.\nزیادەڕەویکردن لەو خواردنەوانەی ماددەی کافاینیان تێدایە\nچا و قاوە زۆر بخورێتەوە کاریگەریی نەرێنیی لەسەر هەستەکان دەبێت، بە جۆرێک دڵەڕاوکێ زیاد دەکات، لەگەڵ ئەوەشدا خواردنەوە کهولییەکان و ماددە بێ ھۆشکەرەکان، زیان بەو بەشەی مێشک دەگەیەنن کە ھاوسەنگیی لەش و جوڵەکان رادەگرێت.\nبەپێی نوسینگەی نیشتمانیی ئەمریکی بۆ پزیشکی، هەندێک دەرمان هۆکارن بۆ ڕوودانی لەرزینی دەست.\nبە بڕێکی زۆر ئەو ڕژێنە هۆڕمۆن دەربدات دەست دەلەرزێت.\nئەگەر گرفتی دەروونیی\nوەک دڵەڕاوکێ و گرفتی دوای شۆک هۆکارە بۆ دەست لەرزین، لەم حاڵەتەدا خواردنەوەی چا یان کتێب خوێندنەوە باشترین چارەسەرە.\nئێن ئاڕ تی چۆنیەتی ناردنی پشکی هەرێم لە بەغداوە ئاشکرا دەکات\nتی ئێن تی بە ئۆتۆمبێلی پێشمەرگەیەکدا تەقییەوە


20:08 - 2 خەزەڵوەر 2715\nبەپێی ڕاپۆرتی گەیشتوو بە ماڵپەڕی کوردستان میدیا، چالاکانی مافی مرۆڤی ئەهواز دەڵێن: لەماوەی ڕۆژانی موحەڕڕەمدا، هێزە ئیتلاعاتییەکانی ڕێژیم لە دوو شاری شووش و ئەهواز، زیاتر لە ٤٠ کەس لە چالاکانی عەرەبی ئەهوازیان دەستبەسەر و بۆ شوێنێکی نادیار گواستووەتەوە.\nهەر لەو پەیوەندییەدا، ڕۆژی دووشەممە تاریق ئەلحەیایی یەکێک لە چالاکانی فەرهەنگی و خوێندکاریی ڕشتەی مێژووی زانکۆی شووشتەر کە خەڵکی ئەلحایی (قلعە شهر) لە باکووری ئەهواز بووە، لەلایەن هێزە ئیتلاعاتییەکانی ڕێژیمەوە دەستبەسەر کراوە و بە وتەی سەرچاوەیەکی ئاگادار، هێزە ئەمنیەتییەکان و هێزە لیباس شەخسییەکانی ڕێژیم هەڵیانکوتاوەتە سەر ناوچەی کوت النواصر و چەندین چالاکی سوونە مەزهەبیان دەستبەسەر کردووە.\nلەلایەکی دیکەوە، خەیروڵلا مەنسووری تەمەن ٢٥ ساڵ و موحسین سیڵاوی تەمەن ٢٤ ساڵ لەلایەن هێزە ئیتلاعاتییەکانی ئەهوازەوە دەستبەسەر کراون. ئەو دوو چالاکە عەرەبە، خەڵکی کوی ملاشیە ی دەوروبەری شاری ئەهواز بوون.\nچالاکانی مافی مرۆڤی ئەهواز ڕایانگەیاندووە کە ئەو ڕەشبگیریانە شەوانە و خۆسەرانە و بەبێ خستنەڕووی حوکمی قەزایی بووە و بەرپرسە ئەمنیەتیی و قەزاییەکان هیچ زانیارییەک بە نیسبەت هۆی دەستبەسەر کران و چارەنووسی ئەو گیراوانەوە نادەنە بنەماڵەکانیان.


توێژینەوە: مافی لەبەرگرتنەوە چییە؟ جێبەجێکردنی چ کاریگەرییەکی لەسەر کوردستان دەبێت؟ – کەی ئای تی ئێن\nپڕۆژە و چالاکییەکان 25, نیسان 2017\nکۆپی ڕایت چییە؟\nمافی لەبەرگرتنەوە (یان: کۆپی ڕایت) کۆمەڵە مافێکی تایبەتە بۆ بڵاوکردنەوە، فرۆشتن، دابەشکردن و دووبارە بەکارهێنانەوەی بەرهەمێک.\nمافی لەبەرگرتنەوە چی دەگرێتەوە؟\nهەموو جۆرە نووسینێک وەک کتێب، وتار، بابەتی ڕەخنەگرانە، شیعر، شانۆنامە، دەقی فیلمەکان داڕشتن و وتاری نێو بلۆگەکان یان هەر جۆرە نووسینێک لە چەشنی سەرهێڵ یان چاپکراو لەخۆدەگرێت.\nفیلم، بەرنامە و پەخشی تەلەفزیۆنی و پۆدکاستەکان هتد.\nمۆسیقا وەک هۆنراوەی گۆرانی وە بەکارهێنانی مۆسیقاکە.\nهەرکارێکی هونەری وەک وێنەکێشان و وێنەگری و نەخشەسازی و بابەتە گرافیکییەکانی دیکە.\nچۆن بەرهەمێک مافی لەبەرگرتنەوەی دەبێت؟\nلەساڵی ١٨٨٦ ڕێککەوتناممەی بێرن (Berne Convention) واژووکرا کە ئەم ڕێککەوتنامەیە کاری پێدەکرێت لەلایەن چەندەها وڵاتی جیهان کە تێیدا هەر بەرهەمێکی کەسی خۆکارانە مافی لەبەرگرتنەوەی بۆ خاوەنەکەی دەبێت بەبێ ئەوەی بەرهەمەکەی تۆماربکات لەدەزگایەکی حکوومی یان پەیوەندیدار لەوڵاتەکە. لەگەڵ ئەوەشدا زۆر وڵات کە کار بەم ڕێککەوتنامەیە ناکەن، دەبێت بەرهەمی کەسی لەلایەن وەزارەتی ڕۆشەنبیری یان کەلتوورییەوە تۆماربکرێت لەوانەش عێراق.\nتا چ ماوەیەک بەرهەمێک ناکرێت بەبێ مۆڵەت بەکاربهێنرێت؟\nبەزۆری و بەپێی یاسای وڵاتان مافی بڵاوکردنەوەی بەرهەمەکان دەپارێزرێت بۆ ماوەیەکی دیاریکراو کە خۆی لەتەواوی تەمەنی خاوەن بەرهەمەکە دەبینێتەوە. بەپێی یاساکانی عێراق بێت کە لەساڵانی ١٩٧١ و پاشان ٢٠٠٤ دەرچووە ئەوا مافی خاوەن بەرهەم بەپارێزراوی دەمێنێتەوە تاکوو ٥٠ ساڵ دوای مردنی خاوەن بەرهەم.\nشکاندنی یاساکانی مافی لەبەرگرتنەوە تاوانە؟\nلەزۆرێک لەوڵاتانی جیهان شکاندن و بەکارهێنانی بەرهەمەکانی خاوەن بەرهەم بەبێ مۆڵەت بەتاوان دەژمێردرێت. لەساڵی ٢٠١٦، ئارتن ڤاولین کە دامەزرێنەری ماڵپەڕی تۆرێنت ( (Kickass دەستگیرکرا بە تۆمەتی شکاندنی یاساکانی مافی لەبەرگرتنەوە. ماڵپەڕەکەی ئارتن یەکێک بوو لەو ماڵپەڕانەی کە بنکەدراوەیەکی (داتابەیس) گەورەی هەبوو لە فیلم، کتێب و یاری و بەرنامەکانی کۆمپیوتەر کە پێشێلی مافی لەبەرگرتنەوە و خاوەکانییانی کردبوو.\nلە ئێستاشدا زۆرێک لە ڕایەڵە کۆمەڵایەتییەکان لەوێنەی یوتیووب، فەیسبووک، توویتەر و هیتر بزوێنەری پێشکەوتوویان هەیە بۆ گرتن و دۆزینەوەی ئەو بەکارهێنەرانەی پێشێلی مافی کەسی دەکەن هەروەها ئاسانکاریشییان کردووە بۆ خاوەن بەرهەمەکان کە بەرهەمەکانییان پارێزراوبن و تەنها لەلایەن خۆیانەوە بڵاوبکرێتەوە. جگە لەوەش ئەو کەسانەش سزا دەدەن کە لە تۆڕەکانییان پێشێلی مافی بڵاوکردنەوە دەکەن. وە زۆرجار خاوەن پەڕە و کەناڵەکان ئاگاداری ئەوەیان بۆ دەچێت لە ئەگەری دووبارکردنەوەیان پەڕەکەیان بەتەواوی دەسڕێتەوە هاوکات لەبەشێک لە خزمەتگوزارییەکانیشیان ناچالاک دەکرێت.\nیاساکانی مافی لەبەرگرتنەوە چ کاریگەرییەکی دەبێت لەسەر کوردستان؟\nهەرچەندە لەساڵی ١٩٧١ یاسای مافی لەبەرگرتنەوە لەعێراق دەرچووە، بەڵام بەوەی جێبەجێکردنی ئەم یاسایە گومانی لەسەرە، ڕۆژانە دەیان بەرهەم مافی بڵاوکردنەوەیان پێشێل دەکرێت لەبەرامبەردا هیچ هەواڵێک نییە کە کەسانێک سزادرابن لەسەر پێشێڵکردنی بەرهەمی کەسێک.\nلەگەڵ ئەوانەشدا جێبەجێکردنی یاساکانی مافی لەبەرگرتنەوە و پاراستنی بەرهەمی تاک کاریگەری زۆری دەبێت لەسەر کوردستان. وەک دەزانین بەرهەمە دەرەکییەکان لە کتێب، فیلم و زنجیرە تەلەفزیۆنییەکان، یارییە وەزرشییەکان، نەرمەکاڵای کۆمپیوتەر و چەندین بەرهەم کە مافی کۆپی ڕایتییان هەیە لە کوردستان و عێراق بەبێ پێدانی مافی خاوەنەکەی بەکاردەهێنرێن لەحاڵەتی جێبەجێکردنی ئەم یاسایە کاریگەری دەبێت بەتایبەتی لەئابوورییەوە.\nبۆ نموونە ئەگەر پارە بدرێت بە هەر خاوەن بەرهەمێک مافی لەبەر لەگرتنەوەی لەسەربێت ئەوا پارەیەکی زۆر لە کوردستانەوە دەچێتە دەرەوە بەتایبەت لەبابەتە سەرگەرمییەکان و کاتبەسەربردنەکان بەوەی زۆرترین کەس بۆخۆیان ڕادەکێشن. نموونەیەکی سادە ئەگەر ئەمساڵ ١٠٠ هەزار بەکارهێنەری ویندۆز ١٠ مۆڵەتنامەی ئەم وەشانە لە کۆمپانیای مایکرۆسۆفت بکڕن کە نرخەکەی نزیکەی ١٢٠ دۆلاری ئەمریکییە ئەوا نزیکەی ١٢ ملیۆن دۆلار لە کوردستانەوە دەچێتە وڵاتێکی دیکە جا ئەمە تەنیا بۆ یەک بەرهەمە، چی ڕوودەدات ئەگەر دەیان بەرهەمی هاوشێوە بکڕدرێن؟\nلەلایەکی دیکەشەوە لەباری جێبەجێکردنی یاساکانی مافی لەبەرگرتنەوە لەکوردستان، ئەوا سوودێکی بۆ کوردستان دەبێت، ئەویش ئەوەیە کە ماف و بەرهەمی خاوەندارەکان لە هونەرمەند و داهێنەرەکان دەبێت چونکە ئەوکاتە دەتوانن لەڕێگای بەرهەمەکانییانەوە بژین و بیرۆکەی زیاتر و کاری باشتربکەن.\nDaniel A. Tysver. "Works Unprotected by Copyright Law". Bitlaw\n2.\tmerriam-webster. Dic.\nLee A. Hollaar. "Legal Protection of Digital Information". p. Chapter 1: An Overview of Copyright, Section II.E. Ideas Versus Expression\n4.\tMiddle East and Arabic Countries Copyright Law Handbook By USA International Business Publicatio\n5.\tThe Copyright Handbook: What Every Writer Needs to Know By Stephen Fishman\n6.\tBerne Convention for the Protection of Literary and Artistic Works Article 5". World Intellectual Property Organization. Retrieved 2011-11-18.\n7.\tKickassTorrents down, owner arrested - TheAustralian .com.au by DAVID SWAN / July 21, 2016\nتاگەکان research توێژینەوە


کاتژمێری نوێی Galaxy Watch Active 2 خاوەن تایبەتمەندی نەخشەکێشی دڵ (ECG) دەبێت – کەی ئای تی ئێن\nئامێرە هەمەجۆرەکان 17, ته‌مموز 2019\nکۆمپانیای سامسۆنگ لە ئامادەکاریدایە بۆ نمایشکردنی نەوەی دووەمی کاتژمێری زیرەکی Galaxy Watch Active. هەروەک لە پێشوودا چەند وێنەیەکی زیندوو و تایبەتمەندییەکانی کاتژمێرە زیرەکەکە دزەیان پێکرا. سامسۆنگ بۆ یەکەمجار تایبەتمەندی نەخشەکێشی دڵ (ECG: Electrocardiography) لە کاتژمێرە زیرەکەکەدا بەکار دەهێنێت.\nبە پێی ڕاپۆرتێکی پێگەی Wareable، سامسۆنگ لە نەوەی دووەمی کاتژمێری زیرەکی Galaxy Watch Active ـدا پێوانەکردنی ترپەی دڵ باشتر دەکات، هەروەها هەستەوەرێکی دیکە بۆ کاتژمێرە زیرەکەکە زیاد دەکات کە تایبەت دەبێت بە نەخشەکێشی دڵ (ECG: Electrocardiography)، بەمەش بەکارهێنەرانی کاتژمێرە زیرەکەکە دەتوانن بۆ یەکەمجار نەخشەکێشی دڵیان ببینن. ئەوەی جێگای ئاماژەپێکردنە، ئەمە بۆ یەکەمجارە سامسۆنگ ئەو جۆرە هەستەوەرە بۆ کاتژمێرە زیرەکەکانی بەکاربهێنێت.\nبەڵام ڕاپۆرتەکە دەڵێت بەکارهێنەران ناتوانن سوود لە تایبەتمەندی نەخشەکێشی دڵ لە کاتژمێری زیرەکی Galaxy Watch Active 2 ـدا ببینن ڕاستەوخۆ لە دوای بەردەستبوونی، بەڵکو سامسۆنگ تایبەتمەندییەکە لە سەرەتاکانی ساڵی 2020 ـدا لە ڕێگەی نوێکارییەکەوە بۆ بەکارهێنەرانی کاتژمێرە زیرەکەکە بەردەست دەکات. ئەمەش بە مەبەستی ئامادەکردنی تایبەتمەندییەکە بێ کەم و کورتی.\nتایبەتمەندی نەخشەکێشی دڵ (ECG: Electrocardiography) لە کاتژمێرە زیرەکەکاندا تایبەتمەندییەکی نوێ نییە، ساڵی پار ئەپڵ لە زنجیرەی چوارەمی کاتژمێری زیرەکی Apple Watch ـدا بۆ یەکەمجار تایبەتمەندییەکەی بەکارهێنا، بەڵام تایبەتمەندییەکە تاوەکو کۆتاییەکانی ساڵی پار و چەند مانگێک لە دوای بەردەستکردنی کاتژمێرەکەدا بەردەست نەبوو بۆ کڕیارانی کاتژمێرە نوێیەکەی ئەپڵ. هەر بۆیە ئاساییە ئەگەر لە دوای بەردەستکردنی بۆ کاتژمێری زیرەکی Galaxy Watch Active 2 ـیش تایبەتمەندی (ECG: Electrocardiography) بەردەست نەبێت.\nسامسۆنگ درەنگ کەوت لە زیادکردنی ئەم تایبەتمەندییە بۆ کاتژمێرە زیرەکەکانی، بەڵام ئەم تایبەتمەندییە پێویستی بەوەیە کە لە لایەن کارگێڕی دەرمان و خواردنی ویلایەتە یەکگرتووەکانی ئەمریکاوە قبوڵ بکرێت، هەر ئەمەش هۆکاری سەرەکی دواکەوتنی سامسۆنگە لە زیادکردنی تایبەتمەندییەکە.\nچاوەڕوان دەکرێت سامسۆنگ 3 جۆر لە کاتژمێری Galaxy Watch Active 2 لە کۆنگرەیەکی تایبەتدا و لەگەڵ ڕاگەیاندنی مۆبایلی گالەکسی Note 10 لە مانگی داهاتوودا ڕابگەیەنێت.\nتاگەکان apple watch series 4 ئامێرە هەمەجۆرەکان ECG Galaxy Watch Active 2 Samsung سامسۆنگ


چوارشه‌ممه, 10 ی مانگی دوو, 2016 کاتی واشنتن 11:36\nدکتۆر هاوار نیروەیی: تورکیا کێشە پەنابەران وەکو کارتێک دژ بە ئەورپاییەکان بەکار دێنێت\n20 ئەفسەر و پلەدارى پـۆلیسی گەرمیان دەست لەکاردەکێشنەوە\nهێمن سەیدی: هەڕەشەکانی تورکیا سەرچاوەی ترسە و هێڕشەکانی پەکەکە تازە دەست پێدەکات\nقەیرانی ئابوری و کاریگەری لەسەر ئاوارەکان و خەڵک بە گشتی\nزانا عەبدولڕەحمان باس لە نەهامەتییەکانی خەڵک دەکات لە نێوان داڕوخان و چارەسەرییدا\nژیان لە فەرهەنگدا: ئەحمەد ڕەزا\nکارمەندانی تەندروستی بڕیاری مانگرتن دەدەن سه‌ره‌کی\nخۆپیشاندانی دژ بە تورکیا لە هەرێمی کوردستان توندوتیژی لێدەکەوێتەوە\nئاری جەلال: تەنها لە مانگی یەکدا 134 هاووڵاتی کورد لە دەریای ئیجەدا خنکاون. هه‌رێمه کوردیـیه‌کان - گفتوگۆکان\nمەلا ئەیوب باس لە وتارەکەی سەرۆک ئۆباما دەکات ئەوەی لە مزگەوتی ڕەحمە پـێشکەشی کرد\nهەزاران کەس لە دانیشتوانی باکوری حەلەب بەرەو عەفرین هەڵدێن\nزانیارى لەبارەى كۆچبەرە بێ سەروشوێنەكانى نێوان توركیا و یۆنان هه‌رێمه کوردیـیه‌کان\nڕائید کاروان سدیق: تەواوی ئەو داهاتەی بەڕێوبەرایەتی هاتوچۆ هەیەتی دەگەڕێتەوە بۆ حکومەتی هەرێم سه‌ره‌کی\nشاخەوان عەبدوڵڵا: بەبێ پـێشـمەرگە موسڵ ڕزگار ناکرێت\nقەیرانی کۆچ و بەریەککەوتنە شارستانی و فەرهەنگییەکانی\nسروه عبدولواحید: تائێستا به‌غدا به‌هیچ شێوه‌یه‌ک بیری له‌یارمه‌تیدانی هه‌رێمی کوردستان نه‌کردوه‌ته‌وه.\nسالار مەحمود: ئاسۆیەک بەدی ناکرێ بۆ دەرباز بوون لەم تەنگەژەدا\nتەرمی 24 هاووڵاتی کورد دەگاتەوە هەرێمی کوردستان\nئاڵا تاڵەبانی: ئەوەی ئاگادارم هیچ ڕێکەوتنێک لە نێوان شاندی هەرێم و حکومەتی ناوەندی نەکراوە\nهێمن سەیدی: هەڕەشەکانی تورکیا سەرچاوەی ترسە و هێڕشەکانی پەکەکە تازە دەست پێدەکات ڕائید کاروان سدیق: تەواوی ئەو داهاتەی بەڕێوبەرایەتی هاتوچۆ هەیەتی دەگەڕێتەوە بۆ حکومەتی هەرێم مێزگرد: قەیرانەکانی هەرێم و فراوان بوونی شەپۆلی ناڕەزاییەکانئەردۆغان: پێویستە ئەمەریکا لە نێوان ئێمە و پەیەدە یەکێکمان هەڵبژێرێتخۆپیشاندانی دژ بە تورکیا لە هەرێمی کوردستان توندوتیژی لێدەکەوێتەوە


بەڕێوەبەرایەتی ئاوی ڕاپەرین بۆ ماوەی 24 كاتژمێر ئاو دابەش ناكرێت – تۆڕی میدیایی خەڵک\n2020/11/21 - 7:30 PM\nبەڕێوەبەرایەتی ئاوی ڕاپەرین ڕایدەگەیەنێت ، بەهۆی پاكردنەوەی (سەرچاوەی ئاوی قولە) لە شارۆچكەی ڕانیە بۆ ماوەی 24 كاتژمێر ئاو نادرێتە بەشداربووانیان، داواش لەهاووڵاتیان دەكەن، بڕی ئاوی پێویست گەنجینە بكەن و دەست بە ئاوەوە بگرن.\nبەڕێوەبەرایەتی ئاوی ڕاپەرین لە ڕاگەیەنراوێكدا بڵاویكردەوە ، سبەی یەكشەممە 22-11-2020، بەرێوەبەرایەتیمان هەڵدەستێت بە پاكردنەوەی (سەرچاوەی ئاوی قولە) لە شارۆچكەی ڕانیە.\nڕاشیگەیاندووە، داوا لە هاووڵاتیان دەكەن ئاوی پاك گەنجینە بكەن لەبەر ئەوەی هەناردەكردنی ئاو لە پرۆژەكە بۆ ماڵان بۆ ماوەی 24 كاتژمێر ڕادەوەستێت بە هۆی شڵوێ بوونی ( لێڵ بوونی) ئاوەكەوە.\nبەڕێوەبەرایەتی ئاوی ڕاپەرینبەڕێوەبەرایەتی ئاوی ڕاپەڕین


👫 خالید خولە سوور کەسایەتییەکان\n📅 کاتی تۆمارکردن Nov 10 2008 3:23PM\n👁 ئەم بابەتە 10,074 جار بینراوە\nناوی تەواوی خالید مەحمودە. 1956 لەگوندی بانی بنۆک [ زۆرتر... 👁] ✖ ✖ 1 1 ✔ 99% ✍ هـ.ب. 10-11-2008 15:23:53


عیماد عەلی : پارتی بە ناوی پەرلەمانیەوە داوای سیستمی سەرۆکایەتی دەکات . – WTARIKURD\nبا بە لۆجیکی و بەشێوەیەکی قەناعەتهێن و بە بەڵگەوە ، خوێندنەوەی زانستیانە بۆ جۆری سیستمی داواکراو لەلایەن پارتیەوە ، دیارە بە شێوەیەکی چەواشەکاری و رەفتاری پۆپۆلیستی و ترس لە کزبونی جەماوەرێتی لە مامەڵەکردنیەوە بە پرسی یاسای سەرۆکایەتی هەرێم و دەسەڵاتەکانی بکەین و ، لەوێشدا باسی ئەم بێنە و بەردە بکەین کە لایەنەکان هەر یەکە و بەمەرامی تایبەتی خۆی ، هەوڵی بۆ دەدات و جەخت لەسەر راست و دروستی راو بۆچونی خۆی دەکاتەوە .\nئەوەی لای پارتی دیمورکراتی کوردستان دەردەکەوێت کە هەموو نیازی لە سیتمێکی سەرۆکایەتی چر دەکاتەوە ، بێ ئەوەی بیدرکێنی و شەرم لە ئەوە دەکات کە بەراشکاوی بڵێت : خەڵکینە من سیستمی سەرۆکایەتی بە باش دەزانم بۆ حوکمداری لەکوردستان لەبەر ئەو هۆیانەی کە دیاری دەکات ، کە چی پیداگری لە سیستمی ناوەخن و ناورۆک و دەسەڵات سەرۆکایەتی بە ناوی پەرلەمانیەوە دەکات ، بێ ئەوەی ئەو نیازەی رابگەیەنێت . با بۆ سەلماندنی ئەم قسەیە بە شێوەیەکی هاوکێشەیی لێکیبدەینەوە .\nپارتی باس لەوە دەکات کە جەخت لە سیستمی پەرلەمانی دەکاتەوە و سەرۆکی هەرێم لەلایەن خەڵکەوە هەڵبژێرێت و بەوە ناوزەدی دەکات کە ئەمە دیموکراسی ترە و خەڵک راستەوخۆ سەرۆکی خۆی دیاری دەکات . باشە با وابێت ، دەپرسین ، بەو دەسەڵاتانەی سەرۆکی هەرێم هەیەتی ، ئەگەر گۆڕانیشی بەسەردا بێت ، سەرۆکی هەرێم لەلایەن کێوە چاودێری بکرێت و لە لایەن چ دەزگایەکەوە بەرپرسیارەتی و رەفتارەکانی هەڵسەنگاندنی بۆ بکرێت و میوانداری بکرێت و هەڵەکانی دیاربکرێن و لێپرسینەوەی لەگەڵدا بکرێت ، ئەگەر لەلایەن پەرلەمانەوە بێت کە باڵاترین دەزگایە ئەوە بۆی هەیە کە ئامادەبونی رەتبکاتەوە و ئیدعای ئەوە بکات کە بەهەمان شێوەی پەرلەمان خەڵک ئەوی هەڵبژاردووە و خەڵک دەتوانێت لێپیچینەوەی لەگەڵدا بکات و ، لەوکاتەشدا پەرلەمان بۆی نیە لێپرسینەوەی لەگەڵدا بکات و ، لەوێشدا حەقی خۆیەتی ، ئەمەش وا فەرز دەکات کە تەنها سەرۆکی هەرێم لە لایەن خەڵکەوە چاودێری بکرێت و هەر چوار ساڵ جارێک بە هەڵبژاردن هەڵسەنگێنرێت وئەگەر خەڵک بە باشی بزانن هەڵیبژیرنەوە یان بە باش نەزانرا رەتیبکەنەوە ، ئەمەش خۆی لە خۆیدا کرۆکی سیستمی سەرۆکایەتیە و بۆ دوخول یان سێ زیاتر نابێت . بەڵام ئەگەر لەلایەن پەرلەمانەوە هەڵبژێرێت ، بە تەنها دەزگای شەرعی پەرلەمانە کە دەتوانێت لێیبپرسێتەوە ، ئەمەش کرۆکی سیستمی پەرلەمانیە و ، دەسەلاتەکانی هەرچیەک بێت ، لێپێچینەوە لە هەڵەکانی دەکرێت و دەستخۆشیش لە کارە راست و رەواکانی دەکرێت . بۆیە بە ناوی سیستمی پەرلەمانیەوە ناکرێت لەلایەن خەڵکەوە هەڵبژاردن بۆ سەرۆکێک بکرێت کە دەسەڵاتەکانی فراوان بن و تەنها تەشریفاتی نەبن . بۆیە دەبێت یەکێک لە سیستمەکانی سەرۆکایەتی یان پەرلەمانی بۆ سەرۆکێکی خاوەن جێ و شوێنی تەشریفاتی ، یان سیستمێکی پەرلەمانی بۆ سەرۆکێکی خاوەن دەسەڵاتی دیاریکراو هەڵبژێرین . بۆیە ، دەبێت پارتی بێ شەرم یەکێکیان هەڵبژێرێت . ئەگینا هیچ سیستمێکی سیاسی نیە کە ناوی پەرلەمانی بێت و بە ئالیەت و میکانیزمی سەرۆکایەتیەوە و بە دەسەڵاتی فراوانەوە لە لایەن خەڵکەوە هەڵبژێرێت . ئەوە سیستمی سەرۆکایەتیە بەو شێوەیە دادەمەزرێت .\nبۆیە هاوکێشەکە بەم جۆرەیە ، سیستمی سەرۆکایەتی بە دەسەڵاتی جێبەجێکردنی فراوانە لە لایەن خەڵکەوە هەڵدبژێرێت و تەنها خەڵک لێپرسینەوەی لەگەڵدا دەکات، یان سەرۆکێکی خاوەن دەسەڵات لە لایەن پەرلەمانەوە هەڵدەبژێرێت و پەرلەمان لێپرسینەوەی لەگەڵدا دەکات ، یان سەرۆکێکی پەرلەمانی تەشریفاتیە و هیچ لێپرسینەوەیەکی نیە ، ئەمەش ئەگەر لەلایەن خەڵکیشەوە هەڵبژێرێت و تەنها ئەرکەکانی تەشریفاتی بێت، هیچ زەرەرێکی بۆ سیستمەکە نابێت .\nجیهاد محەمەد : حەقیقەتی کێشە سیاسییەکەی ئێستای کوردستان . بەشی سێیەم .


پیرۆزبایی جێژنی قوربانی پیرۆزهه واڵده ری ئال و به ێت (ع)\nتەمووز ٢١, ٢٠٢١ - ١١:٥٤ ب.ن کۆدی هه واڵ : 1161949 سه ر چاوه : Sahartv Link:\nئەمڕۆ چوارشەممە دەھەمی زیحەججەی ١٤٤٢ی کۆچیی مانگی ڕێککەوت لەگەڵ ٢١ی ژوئیەی ٢٠٢١ جێژنی قوربانی پیرۆز ، جێژنی «ئەزحا» لەو جێژنە گەورانەی موسڵمانانە.\nبه پیی هه وال ده ریی ئالو به یت(ع) ـ ابنا ـ لە جێژنی پیرۆزی قوربان دا ئەو حاجیانەی کە چوونەتە زیارەتی ماڵی خودا، بە فەرمانی خوداوەندو بۆ ڕەزامەند کردنی قوربانی دەکەن و بیرەوەریی پێغەمبەری گەورەی ئیلاھی، حەزرەتی ئیبراھیم(ع) زیندوو دەکەنەوەو ڕێزی لێ دەگرن.\nخوداوەند بۆ تاقیکردنەوەی باوەڕو نیازپاکیی حەزرەتی ئیبراھیم(ع) فەرمانی دایە کە حەزرەتی ئیسماعیل(ع)ی کوڕی لە پێناوی خوداوەند قوربانی بکات. حەزرەتی ئیبراھیم(ع)یش سەرباری دژواربوونی ئەم کارە، پێملی فەرمانی خوداوەند بوو و بۆ جێبەجێ کردنی ئەم ئەرکە دەستبەکار بوو، کەچی ھەرچەندی کرد چەقۆکەی دەستی ملی حەزرەتی ئیسماعیل(ع)ی کوڕی نەدەبڕی. ئا لەم کاتەدا حەزرەتی ئیبراھیم(ع) بانگەوازی بۆ کرا کە لەو تاقیکارییە ئیلاھییەدا بە سەربەرزی دەرچووەو ئەوسا قۆچێکی بۆ ڕەوانەکرا ھەتا لە باتی حەزرەتی ئیسماعیل(ع) بیکات بە قوربانی.\nئەم ڕووداوە پڕ لە پەندوئامۆژگارییە، وانەی فیداکاری و لەخۆبردوویی، زاڵ بوون بە سەر حەزی نەوس و ملکەچ بوون لە بەرامبەر فەرمانی خوداوەندە. ھەر لە بەر ئەمە موسڵمانانی جیھانیش ڕۆژی دەھەمی زیحەججە وەک جێژنێکی گەورەو شکۆمەندی ئیسلامی ڕێز لێ دەگرن و وانەی نیازپاکی و بەندایەتیی لێ فێر دەبن.\nڕادیۆو تەبەفزیۆنی کۆماری ئیسلامیی ئێرانیش گەییشتنی جێژنی قوربان لە ھەموو موسڵمانانی جیھان پیرۆز دەکات.


ئێران: ڕەنگە وتووێژە ناوکییەکان هەتا دوو سێ مانگی تریش دەستپێنەکەنەوە\nبە پێی وەزارەتی دەرەوەی ئێران وتووێژە ڕاگیراوەکان بۆ زیندووکردنەوەی ڕێککەوتنی ناوکی ئێران لەگەڵ زلهێزانی جیهاندا ڕەنگە هەتا دوو سێ مانگی تریش دەستپێنەکەنەوە.\nوتووێژەکانی کە لەلایەن یەکێتی ئەوروپاوە بەڕێوە دەبرێت، لە مانگی چوار دەستیپێکرد لە هەوڵێکدا بۆ ئەویە ئەمەریکا بگەڕێتەوە بۆ ئەو ڕێککەوتنەی کە لە ساڵی 2015 مۆرکرا. سەرۆکی پێشووی ئەمەریکا دانۆڵد ترامپ لە ساڵی 2018 لەو ڕێککەوتنە کشایەوە و دەستیکرد بە سەپاندنەوەی سزا سەختەکان بەسەر ئێراندا.\nدانوستانەکان لە 20ی مانگی شەشدا دوای دوو ڕۆژ لە سەرکەوتنی ئیبراهیم ڕەئیسی لە هەڵبژاردنی سەرۆکایەتی ئێران، ڕاگیران و هەتا ئێستاش هیچ کاتێک بۆ دەستپێکردنەوەی ئەو دیاڵۆگە دیاری نەکراوە.\nوەزیری دەرەوەی نوێی ئێران حوسێن ئەمیرعەبدوڵاهیان لە میانەی وتووێژێکدا لەگەڵ تەلەفیزیۆنی دەوڵەتی ئێران کە ئێوارەی سێشەممە پەخشکرا گوتی " ئێمە هەوڵ نادەین خۆمان لە گفتوگۆکان بدزینەوە.. حکومەت ئەو گفتوگۆیە بە گفتوگۆیەکی ڕاستەقینە دەزانێت کە درەنجامێکی گونجاو بەرهەمبهێنێت بۆ دەستەبەرکردنی مافەکانی گەلی ئێران."\nئەو گوتیشی وتووێژەکانی ڤیەنا " یەکێکە لە پرسەکانی ڕێبازی دەرەوەیی و ئەجێندای حکومەت." بەڵام گوتیشی " لایەنەکانی تر باش دەزانن پرۆسەیەکی دوو سێ مانگی پێویستە بۆ حکومەتێکی نوێ تا خۆی دادەمەزرێنێت و دەستدەکات بە بڕیاردان."\nوەزیری دەرەوەی فەرەنساژان ئیڤ لۆدغیان ڕۆژی چوارشەممە لە میانەی پەیوەندییەکی تەلەفۆنیدا داوای لە هاوشانە ئێرانییەکەی کرد دەستبەجێ وتووێژەکان دەستپێبکرێنەوە.\nگوتەبێژێکی وەزارەتی دەرەوەی فەرەنسا ڕایگەیاند لۆدغیان لە میانەی پەیوەندییەکەیدا جەختی لە " گرنگی و پێویستی خێرایی دەستپێکردنەوەی وتووێژەکان کردەوە، کە لە مانگی شەشەوە لەلایەن ئێرانییەکانەوە ڕاگیراوە."\nسەرۆکی ئێران ئیبراهیم ڕەئیسی\nڕئیسی لە سەرەتای مانگی هەشتدا بووبە سەرۆک کۆمار و جێگای حەسەن ڕۆحانی میانەڕەوی گرتەوە کە لە ساڵی 2015 ئەو ڕێککەوتنەکەی ئێران و زلهێزانی جیهانی مۆرکرد.\nکابینەی ڕەئیسی پاش پەسەندکردنی لەلایەن پەرلەمانەوە لە 26 ی هەشت دەستبەکار بوو.\nبە پێی ڕێککەوتنی ساڵی 2015 سزا ئابورییەکانی کە لەلایەن وڵاتانی ڕۆژئاواو نەتەوە یەکگرتووەکانەوە سەپێندرابوو بەسەر ئێراندا، سوککرا لە بەرامبەر سنووردارکردنی بەرنامەی ناوکی ئێران و چاودێریکردنی بەرنامەکە لەلایەن نەتەوە یەکگرتووەکانەوە.\nپاش ئەوەی سێ ساڵ لەمەوبەر لە ژێر بەڕێوەبەرایەتی ترامپ ئەمەریکا لە ڕێککەوتنەکە کشایەوە و سزاکانی سەپاندەوە بەسەر ئێراندا، ئێرانیش سەرپێچی زۆرێک لەبەندەکانی ڕێککەوتنەکەی کرد و دەستیکردەوە بە پیتاندنی یۆرانیۆمی لە ئاستێکی بەرزدا. بەڵام سەرۆکی ئێستای ئەمەریکا جۆو بایدن دەخوازێت واشنتن بگەڕێنێتەوە بۆ ڕێککەوتنەکە.\nئێران و پێنج وڵاتی تری کە لە نێو ڕێککەوتنەکەدا ماون بەریتانیا، چین، فەرەنسا، ئەڵمانیا و ڕوسیا بەشدارن لە وتووێژەکانی ڤیەنادا.\nئەمەریکاش بەشدارە بەڵام ڕاستەوخۆ لەگەڵ ئێراندا لە پەیوەندیدا نییە.


سەفەرەکانی پارس و کوردستان. نامەی ژمارە ٢٥ ، بەشی چوارەم\nوەرگێرانی: کەماڵ حەسەن‌پوور\nتەکاوتەپە، ٢٤ی سێپتامبر، ئەم ناوچەیە شوێنێکی مەزنی بەرهەمهێنانی گەنمە و بە هیچ شێوەیەک\nهەژار نییە، بەڵام لە ساڵدا تەنیا یەک جار بەرهەمی هەیە، زەوییەکان دوای دروێنە یەکسەر دەکێڵدرێن و ئاودێریی ناکرێن تا کاتی تۆو چاندن. لە ئاکامدا هیچ شتێک لە ناشیرینی ناگاتە دیمەنی مەزراکان. هیچ شتێکی لێ نییە کە قەرەبووی بکاتەوە و لە ماوەی ڕێپێوانە دوورودرێژەکەدا شتێکی ئەوتۆی لێ نییە کە سەرنجڕاکێش بێ. لە ڕێپێوانەکەی دوای بیجاڕ هیچ شتێکی سەوز نەبینرا جگە لە چەند سنەوبەر و دارەبی لە کەنار جۆگەیەک، هیچ ڕووەکێک، هیچ "گژوگیایەکی" سەوز، هیچ شتێک جگە لە گردی قوڕەسوور کە لاپاڵەکانی کێڵدرابوونەوە و شێوەردەکانی ڕەق هەڵاتبوون، و زەوی نەکێڵڕاوی پڕ لە ورتکە بەرد کە بە کەرتەشی ویشکبوو داپۆشرابوو.\nهەشت مایل شۆڕبوونەوەی ٥٠٠ میتری ئێمەی گەیاندە قزل‌ئوزون، ڕووبارێکی پان بەڵام تەنکاو، لەوبەری ڕووبارەکە سەلامەت ئابادە، گوندێک کە زۆربەی لە باغێ خاوەن دیوار و خانووەکانی حاکمی بیجاڕ پێکهاتووە. کەمێک سەرووتر پردێکی پتەوی بەردینی هەشت کەوانی هەڵکەوتووە کە ١٠٠ میتر درێژە. ئەم قزل‌ئوزونە یەکێک لە گرینگترین ڕوبارەکانی باکووری پارسە. ئەو ناوچەیەکی مەزن ئاودێر دەکا و پاش مەودایەکی دوورودرێژ و پڕ قۆرت و پێچ دەڕژێتە ناو دەریای مازندەران بە ناوی سفیدرود. یازدە مایل لەم شوێنە ڕا بە ترۆپکی ئەو گردە دا ڕۆیشتم کە ئاوی قزل‌ئوزون و گۆلی ورمێ لێک جیا دەبوونەوە. چەند سوارێک هاتن و منیان بە ناو دەروازەیەکدا بۆ سەر ڕێگایەک ئیسکۆرت کرد کە دیواری بەرز و خانووی لە هەردوو لا هەبوون و دەرگایەکی تر کە دەیگایاندییە ئەندەروونی (ژووری هاوسەران) خان. لێرە دابەزین بەڵام نەماندەزانی هەنگاوی دوایە چییە چونکە دەرگا تەختەییە قورسەکەی کە ئەندەروونی جیا دەکردەوە داخرابوو و هیچ نیشانەیەکی بەخێرهاتنکردن نەدەبینرا. خواجەیەکی پیر سەرە خەمگینەکەی لە کونی قەراغەکەوە دەرهێنا و گوتی خانمەکان چاوەڕوانتن و خواردنی ئاژەڵ و خزمەتکارەکان ئامادەیە، بەڵام دەرگاکە جووڵەی نەکرد. پرسیارم کرد ئاخۆ میرزا دەتوانێ لەگەڵمدا بێ تا کاری وەرگێڕان بکا، سوارەکان پێشنیاریان کرد کە ئەو لە پاش پەردەیەکەوە ئەم کارە بکا، ئەمە شتێکی ئاساییە بۆ نەهێشتنی ئەم گیروگرفتە. خواجەکە گەڕاوە، و دایکی خانی لەگەڵدا بوو، ژنێکی ناشیرینی تەمەن ناونجی کە لە کونێکەوە دەیڕوانی و کاتێک پیاوێکی جوانکیلەی چاو پێکەوت، کشایەوە و گوتی هیچ پیاوێک بۆی نییە لێرە بێ، بە تایبەتی کاتێک کە خان لێرە نییە. گشت پیاوەکان دەرکران و دەرگاکە کرایەوە تا تەنیا ڕێگا بە من بدەن بچمە ژوور، کەسی تر ڕێگای پێنەدرا.\nهاوسەری یەکەم لە قاتی سەرەوە لە ژوورێکی جوان بە پەنجەرەی شەبەکەدار کە بەڕووی حەوشێک کرابوونەوە کە فەووارەیەک و چەند دار هەنار و تاقمێک ژنی فارس، کورد و قولەڕەش و مناڵی هەمەجۆرەی لێبوون، پێشوازیی لێکردم. خانمەکە تارانییە و کرداری کراوە و ڕەنگ و بۆی پێتەختی پێوە دیارە. هێشتا موحەڕڕەم ماوە و ئەو چارشێوێکی ڕەشی لەخۆیەوە پێچابوو و تەنیا جوانکارییەکەی سەعاتێکی ئەڵماسدار وەک ملوانکە بوو. خەسووەکەی، کە وەک گشت خەسووی پارس، دەوری مەلەکە دەنوێنێ، منی بە دەبڕینی ڕوخسارە جوانەکەی و پێکەنینە گاڵتەجاڕانە وشەیتانیی خۆی ترساند. دەبێ دانی پێدا بنێم کە بۆ کەیفخۆشکردنی ئەو زۆر بوو چونکە فارسییە کێویلە و خراپ ئەداکراوی من فارسی وەڵاغداران بوو نەوەک هی خەڵکی بەئەدەب، و ئەو لاسایی گشت وشەیەکی دەکردەوە کە لە زارم دەهاتە دەر و هەر وەک پیرەژنی تابلۆی میکێل ئانژ "چارەنووسەکان" دەچوو.\nژوورەکە زۆر جوان ڕازابۆوە، کەلوپەلی ڕوسی تێدا بەکار هاتبوو و زۆر خرتەوپرتەی کە مێزەکانی پێ ڕازابۆوە گشتی هی ڕوسیا بوون. ئەوان چەندین سەعاتی بچووکیان پێنیشاندام و سەعاتی فرە ژیرانەدروستکراو، ئەوانیش هەموو ڕوسی بوون. پێیانگوتم کە شتومەکەکان لە بیجاڕ زۆربەیان هی ڕوسیان و ئەوەشیان زیاد کرد، " ئینگلیسییەکان هەوڵ بۆ خۆ گونجاندن لەگەڵ سەلیقەی ئێمە نادەن بەڵام ڕوسییەکان دەیکەن." خانمە یەکەمەکە ئاواتی ئازادیی زیاتری دەخواست، ئەگەرچی ئەو بەو شێوە بەڵگەی بۆ دێنایەوە کە ئەو پیاوانەی کە زۆر خۆشیان دەوین ناهێڵن هاوسەرەکانیان وەک ژنی ئینگلیسی وەک لە تاران دەیکەن بچنە دەرەوە. ژەمی شەو ئامادە کرابوو، ژەمێکی فارسیی مەزن، بەڵام ئەوان بە میهرەبانییەوە ئیزنیان دام کە لەجیاتان چای بە گەز و کیکێک بە تامی عێل بخۆمەوە. کاتێک فارسییەکەی من و بیرۆکەکانی ئەوان کۆتاییان هات، خواحافیزیم لێکردن و مەلەکەکە بە پێکەنە گاڵتەجاڕانەکەی تا بەر دەرگا لەگەڵم هات.\nسوارەکان پێداگرییان کرد کە فەرسەخی داهاتوو "گەلێک مەترسییدارە"، کە وابوو بەیەکەوە ڕۆیشتین. گردەکانی کوردستان کێویی، چۆڵوهۆل، خڕ، زەوییەکی ڕووتی بێ دەوەنن. سوارەکان گەلێک پێداگربوون و زۆر غاریان دا و ڕوانیانە ئەمبەر ئەوبەر و گوتیان سواری تاڵانکەری سوننی کە بە هیرش بردنە سەر شیعان دڵخۆش دەبن، زۆر جار بەم ڕیگایەدا تێدەپەڕن. بێگومان ئەوان زێدەڕۆییان دەکرد تا نرخی خزمەتگوزاریی خۆیان بەرز بکەنەوە. کەمێک دوای پاشنیوەڕۆ گەیشتینە گوندی کوردیی قەرەبوڵاغ، شەست خانووی بچووکی گڵی بە قەراغی گردێکی قوڕی هەڵقرچاو، بە قۆرییە تفاقی ئاژەڵان لە سەر بانەکان کە خانووەکانی ئاشکرا دەکرد. ئاوەکە گەلێک خراپ و کەمە و هیچ شیری لێنەبوو. خەڵکەکە گەلێک هەژار و بەدگوزەرانن و تاقمێکی لاوازتر لەو کەر و گاجووتانەم نەبینیون کە گەنمە شامییەکانی نزیک خێوەتەکەمیان دەکوتا.\nئەگەرچی زۆرینەی دانیشتووەکانی کوردن، هەندێک فارس و تورکیشی لێن و هەر نەتەوەیە کوێخای خۆی هەیە، کە پێیان گوتم کە پاسەوانێک بۆ ئەو شەوی و بۆ ئێسکۆرت ڕۆژی دواتر دەدەن پێم. من ئەوەم پێخۆش نەبوو چونکە سوارەکان تفەنگی باشی جووت لوولەیان پێبوو و یونیفۆرمی فارسیییان لەبەر دابوو و بۆ سێ ڕۆژ پێیان دابووم بەڵام هیچ چارەیەکم نەبوو. کویخاکان گوتیان ئەوان ناتوانن گەرەنتی ئاسایشی من بە کەمتر لە دە پیاوان بکەن، من دەمزانی گشت ئەو مامەڵەیە بۆ کیفە پارە لاوازەکەی من بوو. پێش ئەوەی بگەمە هەمەدان موشکیلەی پارەم بۆ هاتە پێش: نرخی سۆڤێرینێک (سکەی پاوندی زێڕ) لە سی و چوار قڕان بۆ بیست و هەشت قڕان دابەزیبوو، جوولەکەکان بە هیچ نرخێک پارەی کاغەزیی ئینگلیسییان وەر نەدەگرت، من نەمدەتوانی دراوە کاغەزییەکانم بگۆڕمەوە و تەنیا میهرەبانیی میسیۆنێرە ئامریکاییەکان بوو کە پارەم پێبوو، و تەنیا هێندەم پێبوو کە بتوانم تێچووە ئاساییەکانم تا ورمێ دابین بکەم. من پێیانم گوت کە تەنیا پارەی دوو کەس دەدەم، و سوارەکانم بە دیارییەک بەڕێ کردن کە لە بەراورد لەگەڵ ئەو کاتەی کە لەگەڵمدا بوون گەلێک زیاتر بوو.\nلە کاتی ئەم ڕێککەوتنانەدا هەراوهوریاکە بۆ باس کردن نەدەبوو، بەڵام پیاوەکان زۆر دڵخۆش بوون. سێ کاتژمێر دواتر سوارەکان گەڕانەوە و گوتیان کە دوای هەشت مایل پەیامنێرێکیان بە نامەیەکەوە لە لایەن خان دیتووە کە گوتوویەتی کە دەبێ ڕۆژێکی تر لەگەڵمدا بڕۆن. من داوام کرد نامەکە ببینم، و ئەوان گوتیان پەیامەکە زارەکیی بووە. ئەوان هەرگیز نەچووبوونە دەرەوەی قەرەبوڵاغ! من ئەوە بۆیە بە وردی باس دەکەم تا بزانن مسافیرانی ئەم ڕێگا چۆلانە تووشی کام چەرمەسەرییانە دەبن.\nدواتر، دە کوردی کێوی بە تفەنگ و شمشێری جۆراجۆر و چەقووی درێژ، ئاگری مەزنی پاسەوانییان لە هەر لای خێوەتەکەم کردنەوە و "بۆی" یان لەناو خۆیان گرت. ئەم ئاژەڵە حەزی لە ئاگرە و بێ ترس لە ناو ئەم پیاوانەدا لە نزیکی پۆلەکان درێژ بوو.\nکەمێک خوارتر لە کەمپەکەم بێستانێکی بچووکی کاڵەکانی لێبوو بە دیوارێکی کورتی گڵی. نیوە شەو بە دەنگی بەرزی تەقەی تفەنگان و هاواری سەر لێشێواوی پیاوان لەگەڵ گریان و هاواری ژن و منداڵان لەخەو هەستام. پاسەوانەکان دوو پیاویان دیتبوون کە بێستانەکەیان تاڵان دەکرد، یەکیانیان پێکا و ئەوی تریان دەستبەسەر کرد. بەیانی من دیارییەکم بە پاسەوانەکان دا و کوێخا نیوەی لێ ئەستاندن.\n٣ ـ سەفەرەکانی پارس و کوردستان. نامەی ژمارە ٢٥، بەشی سێهەم


فیزیکی گالیلۆ | فیزیک\nبابەت / گه‌ردونناسی / میكانیك / هەمەجۆر\nبڵاوکراوەتەوە لە لایەن muhsin burhan · 25/03/2016\nبیرورا ئایینیەکانی گالیلۆ هیچ ڕێگر نەبون لە بەردەم گفتوگۆکردن سەبارەت بە تیوری کۆپەرنیکۆسی، بەڵام هەوڵدان بۆ دورخستنەوەی کڵێسە لەم پرسە فەشەلی هێنا و هەتا ئیتر لە ساڵی 1616 دا گالیلۆ خرایە ژێر سانسۆر و فەرمانی پێدرا کە نابێت بە هیچ جۆرێک تەبەننای مەزەبی چەقە – خۆری بکات و وەک وانە بیڵێتەوە، ئەمە جگە لەوەی مۆڵەتیشی نەبو کە بەرگری لێ بکات. گالیلۆ، لەم بوارەدا زۆر لە گیوردانۆ برونۆ پراکتیکیتر بو، سەیری کرد کە مرۆڤ بە شەهیدبون بە برژاندن دەسکەوتێکی زۆر بچکۆلە فەراهەم دەکات، هەر بۆیەش ڕازی بو کە ملکەچی فەرمانی سانسۆرەکە ببێت. گالیلۆ تا ساڵی 1623 هیچ بەرهەمێکی جاپ نەکرد، هەتا کاتێک کاردینال بەربەرینی هاوڕێی بو بە پاپا ئوربانی هەشتەم Pope Urban VIII . گالیلۆ وەها بیری کردەوە کە ئوربان پاپای هەشتەم پشتگیری لە هونەر و زانست دەکات، بۆیە کاتێک نەیتوانی قەراری دژ بە سیستەمی چەقە – خۆری ڕەت بکاتەوە، بەڵام لای گالیلۆ ئوربان ”ئاخاوتنی لەمەڕ تیوری چەقە – خۆری وەک فەرزییەیەک و بانگەشەکردن بۆ ئەم فەرزیەیە یاساغ نەکرد.” بەمجۆرە کاتێک گالیلۆ لە ساڵی 1632 دا بەرهەمەکەی ” لەمەڕ دو سیستەمی سەرەکی دونیا’‘ بڵاوکردەوە، هەرچەندە کتێبەکەی پێشکەشکرد بە ئوربان و لە پێشەکیەکەشدا گوتارێکی درێژی نوسی کە تێیدا ئیمانی خۆی بۆ کڵێسە دوپات دەکاتەوە، لە هەمان کاتیشدا، بە ئاشکرا پشگیری خۆی بۆ ئەم سیستەمە یاساغە دەربڕی.\nby فیزیک بۆ کورد · Published 13/02/2019 · Last modified 15/02/2019\nبراوەی خەڵاتی نۆبڵی فیزیا ڕاگەیەنرا\nby muhsin burhan · Published 11/10/2014 · Last modified 21/10/2014\nزانست، هونەر، دین\nby muhsin burhan · Published 08/10/2015 · Last modified 30/08/2016\n10/07/2017 له 3:26 pm\nپێشەکی زۆر سپاستان دەکەم کە سوودی زۆرتان بە گەلی کورد گەیاندووە لەڕێگەی ئەم سایتە وە لە پیجی فەیس بووکیش .\nبەڵام من ڕەخنەیەکم هەیە کە هیوادارم ببێتە مایەی بەردەوام بوون تان کە ئەویش لەسەر ئەم ڕاپۆرتەیە لەسەر فیزیکی گالیلۆ کە وا بە بیرو بۆچونی من ئەو رەسمەی تۆپ هاوێژە لە ڕووی فیزیاییەوە خەلەتە چونکە ئەگەر بیهێنینە بەر چاوی خۆمان ڕێڕەوی تۆپ ی تۆپ هاوێژەکەی بە جۆرە نابێیت. وە دووبارە دەست خۆشیتان لیدەرکەم . هیواردارم بەردەوم بن بم بورن ئەگەر بە هەڵەدا چوبم .\nفیزیک بۆ کورد دەڵێت:\n12/08/2017 له 1:01 pm\nسڵاو کاک کاربین، ببورن بۆ درەنگ وەڵام دانەوەکەتان، سەرتانخۆش. سوپاس بۆ سەرنجەکەتان، ئەتوانن ڕوونی بکەنەوە بۆچی ئەو شێوەیەی جوڵەی تۆپهاوێژەکە هەڵەیە؟ گەر ئەم شێوەیە هەڵەیە، ئەوە چ شێوەیەکی دیکە ڕاستە و بۆچی وایە؟\nNext story کورتە مێژویەکی تیوری بیگ بانگ\nPrevious story چۆنێتیی هەوڵدان و وەڵامدانەوە لە تاقیکردنەوەدا\n13 تشرینی دووهەم, 2014\nڤیدیۆ-گەردوون و فیزیا\n26 تەموز, 2015


پێشبینی بورجەکان بۆ ئەمڕۆ 7ی تشرینی دوەم لە خەندان لایفەوە بخوێنەرەوە.\nبۆ ساتێک بوەستەو و بیر لەو ئەزمونانە بکەرەوە کە بەدەستت هێناون، هەوڵبدە بۆ ژیانت سودیان لێ ببینیت بە شێوەیەکی ئەرێنیانە بەکاریان بهێنیت، ئەمرۆ کاتێکی زۆر گونجاوە بۆ ئەوەی پرۆژەکانت جێبەجێ بکەیت لەلایەنی پپشەییەوە، خۆشەویستەکەت بە تەواوی لێت تێدەگات و پاڵپشتیت دەکات، پێویست ناکات هیچ شتێکی نهێنی لێبشاریتەوە.\nکەسانی زۆر دەبینیت و کەسانی نوێ دەناسیت، بەڵام ئەوە واتای ئەوە ناگەیەنێت کە لەگەڵ هەمو کەسێکدا هاوڕێیەتی دروست بکەیت، زیاتر وریای مامەڵەکانت بە لەگەڵ کەسانی چواردەورتدا، پەستانێکی زۆرت لەسەر شانە و هەست بە مادوبون دەکەیت، باشترە پشو وەربگریت، پەیوەندیکردن بە خۆشویستەکەتەوە هۆکارێک دەبێت بۆ ئەوەی لەتوڕە بون دوربکەویتەوە.\nکێشەو ناکۆکیەکان بەلاوە بنێ و پەیوەندیت بەهێزبکەرەوە لەگەڵ ئەندامانی خێزانەکەت، چونکە ئەوان تاکە کەسن کە بە تەواوی پاڵپشتیت دەکەن، ئەمرۆ لە هەمو بیرکردنەوەیەکی نەرێنی دوربکەورەوە و متمانەت بە خۆت هەبێت بۆ ئەوەی دەست بە کار و پرۆژەی نوێ بکەیت، پەیوەندی خۆشەویستیت لە ئاستێکی جێگیردایە، هەوڵبدە پارێزگاری لێبکەیت.\nکێشەی زیاتر دێتە بەردەمت و رەنگە توشی چەند بارودۆخێکی ناپەسەند ببیتەوە، هەوڵبدە بەهێزبیت، وریابە لەوەی چۆن کیشەکانت چارەسەر بکەیت و راوێژ بە کەسانی دیکە بکە، رابردوت بە تواوی کاری تێکردویت و متمانەت بە خۆت نەماوە، بەڵام لە ناخەوە کەسێکی بەهێزیت، رێگەمەدە هیچ شتێک کارت تێبکات، خۆشەویستەکەت بە تەواوی یارمەتیدەرت دەبێت و دەتوانیت متمانەی پێبکەیت.\nئەمرۆ تەندروستیت زۆر باشە و بە تەواوی لە بەهێزیت و متمانە تەواوت بە خۆت هەیە، چێژ لە هەمو ئەو چالاکیانە دەبینیت کە ئەنجامی دەدەیت و هەست بە دڵخۆشی دەکەیت، کەسانی چواردەورت سەرسامن بە بەهرەو تواناکات، ئەمەش هۆکار دەبێت بۆ ئەوەی هەنگاوی گەورەتر بنێیت، خۆشەویستەکەت پاڵپشتیت دەکات، هەوڵبدە تۆش بە هەمان شێوازبیت بۆی.\nئەو پلانانەی داتنابون بە زویی دەرفەتی ئەوە دێتە بەردەمت کە جێبەجێیان بکەیت، لەگەڵ ئەوەی بەربەست هەیە لەسەر رێگات بەڵام بەم نزیکانە ئەو بەربەستانە لادەچن و هەنگاوێکی گرنگ دەنێیت بۆ جێبەجێکردنی پلانەکەت، بێهیوا مەبە ئەگەر بە تەواوی پاڵپشتی کەسانی دیکەت بە دەست نەهێنا، بەهێزبوەستە و خۆت پاڵپشتی خۆت بکە.\nلە ئێستادا هیچ شتێک بە باشی ناڕوات لەلایەنی پیشەییەوە، باشترە ئەو یارمەتی و هاوکاریانە قبوڵبکەیت کە بۆت پێشنیا دەکرێت، لە ژیانی تایبەتیتدا زیاتر سەرنج بکەرە سەر شێوازی گفتوگۆکردن، چونکە بەشێکی وشەکانت بریندارکەرن و ئازاری چواردەورەکەت دەدەیت، زیاتر گرنگی بە سیستمی خۆراکیت بدە و پشوی پێویست وەربگرە، ئەگەرنا تەندروستیت تێکدەچێت.\nکارەکانت لەژێر چاودێری هاوپیشەکان و خاوەن کارەکەتدایە، پێویستە خۆت لە سترێس بەدور بگریت و هەمو هەوڵێکی خۆت بدەیت، سەرنجت لەدەست مەدە بەرامبەر ئامانجەکەت و بەردەوام بە، لەگه‌ڵ ئەوەی ئەم چەند رۆژە بڕیاردان کەمێک قورسە بۆت بەڵام هەوڵبدە ئەو بڕیارانەی کە دەیدەیت بە شێوەیەک بێت زەرەر لە تۆ نەدات، ژیان بردنەوە و دۆڕاندنە بۆیە زۆر خۆت نیگەران مەکە ئەگەر ئەنجامەکان بەو شێوەیە نەبون کە ئارەزوی دەکەیت.\nلەم کاتەدا کیشەکانت زیاتر دەبێت و زۆرتر توشی بەربەست دەبیتەوە، بەڵام خۆت نیگەران مەکە، هەوڵبدە بە ئاسایی وەریان بگریت و بە هێمنی چارەسەریان بکەیت، پاشان هەست بە دڵخۆشی دەکەیت، مەترسە لەوەی یارمەتی لە چواردەورەکەت وەربگریت، لە کاتی پێویستدا پاڵپشتی خۆشەویستەکەت بکە و بە تەنیا جێی مەهێڵە.\nخەریکە ئامانجە سەرەکیەکانت لەبیر دەکەیت و خۆت بە شتی لاوەکیەوە سەرقاڵ دەکەیت، پێویستە بیر بکەیتەوە لەوەی چی گرنگە بۆ ئەوەی ئەوە ئەنجام بدەیت، بە وریایی هاوسەنگی بکە لە نێوان ئەو ئەرکانەی پێویستە ئەنجامی بدەیت لەگەڵ ژیانی تایبەتیتدا، پێویستە کاتی زیاتر بۆ خێزان و خۆشەویستەکەت تەرخان بکەیت.\nکارەکانت سەرکەوتوتر دەبێت ئەگەر بە شێوەی تیم یان گروپ کار بکەیت، بە خۆپەرستانە مامەڵە لەگەڵ خێزانەکەت و خۆشەویستەکەت و تەنها خۆتت پێ گرنگ نەبێت، بەم شێوازە کەسانی چواردەورت لەدەست دەدەیت، لەگه‌ڵ ئەم چەند رۆژە بە تەواوی ماندویت بەڵام کۆڵ مەدە و لە هەوڵەکانت بەردەوام بە بۆ گەیشتن بە ئامانجەکەت.\nئەمرۆ دڵخۆشیت و چێژ لە هەمو رۆژەکەت وەردەگریت، ئەگەرپلانت هەیە بۆ ئەوەی شێوازی ژیانت بگۆڕیت، چاوەڕێی چی دەکەیت؟ هیچ دەرفەتێک هێندەی ئێستا گونجاو نیە، دڵخۆشیت کاریگەری ئەرێنی لەسەر دەرونت دەبێت، بۆیە خۆت لە کەسانی نەرێنی بەدور بگرە، لەگه‌ل خۆشەویستەکەت ناکۆکی دروست مەکە و کێشە بچوکەکان گەورە مەکە بۆ ئەوەی لەدەستی نەدەیت.\nئه‌م بابه‌ته 59618 جار خوێنراوه‌ته‌وه


هەڵەی یەکەم : ڕۆژانــەی بەردەوام\nیەکێک لە هەڵەکانی دایک و باوک پێدانی پارەی رۆژانەی بەردەوامە بە منداڵ. کە ئەکرێ ببێتە هۆی ئەوەی منداڵ لە مێشکی خۆیدا وا بیر بکاتەوە پێدانی ئەو پارەیە بە بەردەوامی مافی خۆیەتی و دەبێت پێی بدرێت.\nگیرفانی سەربەخۆ شتێکی گرنگە بۆ منداڵ، کە لە ڕێیەوە دەکرێ بنەمای یەکەمی فێرکاری دارایی تێبگات، وە پاشەکەوت کردن، خەرجکردن و پلاندانانیشی بۆ ئاسان بکات. لورال لانژمیر کە یەکێکە لە شارەزایانی بواری دارایی دەڵێت:(هیچ کاتێک پارەی ڕۆژانەی بەردەوام و جێگیر مەدەن بە منداڵەکانتان.)\nلانژمیر دەڵێت، یەکێک لە باشترین سەرمایەگوزارییەکان کە فێری منداڵەکانتانی بکەن ئەوەیە گرنگی و نرخی فێربوونی کاریان تێبگەینن.\nبۆیە لەبری پێدانی پارەی رۆژانە یان هەفتانەی جێگیر، هەندێک راهێنان و چالاکیان بۆ پێشنیار بکەن کە تەرکیز دەکەنە سەر بنەمایەکی دارایی، وە باشتر وایە لە بەرامبەر ئەنجامدانیشدا پاداشتێکی دیاریکراو دابنێن و فێریان بکەن و تێیان بگەیەنن لە پاداشتی ئەو هەوڵەی کە دەیدەن پارە بەدەست ئەهێنن .\nهەڵەی دووەم: گفتوگۆ نەکردن دەربارەی پارە\nیەکێکی تر لە هەڵەکان ئەوەیە کە سەبارەت بە پارە و سودەکانی لەگەڵ منداڵەکانمان قسە نەکەین و زانیاری ئاڵوگۆڕ نەکەین. دایک و باوک سەرەکیترین سەرچاوەی زانیاریە داراییەکانی منداڵانن، بەڵام نزیکەی ٪74 یان سەبارەت بە بابەتە خێزانیەکانی تایبەت بە پارە لەگەڵ منداڵەکانیان بێ مەیلن و نادوێن.\nکاتێک کە دایک و باوک سەبارەت بە بابەتە داراییەکان نیگەرانن بەڵام لەسەر ئەوە لەگەڵ منداڵەکانیان قسە ناکەن، وە منداڵەکانیش تەنها بێتاقەتی و دڵگرانی و ئەنجامدانی ڕەفتاری نەگونجاو لە باوانەوە دەبینن، لە ئەنجامدا منداڵەکان لەبری ئەوەی دەربارەی بابەتە داراییەکان و بارودۆخە جیاوازەکانی باری ئابوری زانیاری دروستیان هەبێت لە بیر و هۆشیاندا ئەوە دەچەسپێت کە پارە هۆکاری (دڵگرانی) و (خراپ) یه .\nهەڵەی سێیەم: کــارتە جادوویەکان\nلێکۆلینەوەکان دەریانخستووە کاتێک کە سود لە کارتی بانکی وەردەگیرێت بەراود بە بەکارهێنانی پارەی نەقدی ئەوا ٪30 زیاتر خەرج دەکرێت. چونکە کاتێک کارت بەکاردەهێنرێت ئەژمار نەکردن و گوێ نەدان بە پارە خەرجکراوەکە ئاسانترە.\nکارتە بانکیەکان جگە لەوەی کە بودجەی ئێوە کەمدەکەنەوە بەڵکوو نمونەیەکی خراپیشن بۆ منداڵەکانتان. منداڵەکان تەنها کارتەکە دەبینن کە بەکاردێت کەلوپەلەکان تا بێت زیاتر دەبن کەئەمەش جادویەکی چێژبەخشە بۆیان .\nپێویستە ئەوان فێربکرێن کە کاتێک شتێک ئەکڕین لە ڕاستیدا پارەیەک کە پاشەکەوتمان کردوە خەرج دەبێت. لەبری ئەوە بەکارهێنانی پارەی نەقدی وێنەیەکی دروستتر لە پارە خەرجکردنیان بۆ دروست ئەکات. یان کاتێک کە کارت بەکارئەهێنن بۆیان ڕون بکەنەوە کە لەم کارتەدا بڕە پارەیەکی دیاریکراو هەیە کە لەوانەیە تەواو ببێت . وە گرنگی بابەتە داراییەکان فێری منداڵەکان بکەن و سودی پاشەکەوتکردنی پارەیان بۆ ڕون بکەنەوە و نیشانیان بدەن .\nهەڵەی چوارەم: پێشەنگی خراپ\nچۆن ئەتوانین چاوەڕێ بین منداڵەکانمان فێری پاشەکەوت کردن ببن لە کاتێکدا خۆمان نایکەین؟ گرنگە کە نرخی پاشەکەوت کردنیان نیشان بدەین .\nدەتوانن دەغیلەیەکی پاشەکەوت کردن بدەن بەوان و خۆشتان یەکێک لە ماڵەوە دابنێن و لەسەری بنوسن(بۆ گەشت)، وە هەر رۆژێک بڕێک پارە بخەنە ناویەوە. بەمجۆرە دەتوانن پێشەنگێکی باش بن بۆیان .\nهەڵەی پێنجەم: بەڵێ کردنی بەردەوام\nیەکێکی تر لە هەڵە گەورەکانی دایک و باوک ئەوەیە کە هەمووکات بۆ داواکاری منداڵەکانیان وەڵامی ئەرێنی دەدەنەوە. چەندین جار ڕویداوە کەسانێک قەرز و قیستیان لەسەر بووە، لە ژوری منداڵەکەشیان لە ڕادەبەدەر کەلوپەلی یاریکردن هەبووە. ئەم ڕەفتارە منداڵانێک گەورە دەکات کە لە ژیانیاندا ((نەخێر)) یان نەبیستووە و کاتێک کە گەورە دەبن شتەکانیان زۆر بە خێرایی و بەبێ هەوڵدان ئەوێت .\nهەڵەی شەشەم: ڕێگەنەدان بە کەوتنیان\nچەندین جار ڕوو دەدات کاتێک کە کێشەی داراییان بۆ پێش دێت یارمەتیان دەدەن، بێگومان هیچ کەسێک حەزناکات کەوتن و نەبونی ڕۆلەکەی ببینێت بەڵام بە پشتگیری نابەجێ و هەڵە دەرفەتی فێربونی سەربەخۆیی دارایییان لێ زەوت ئەکەن. دانی پارەی تەلەفۆنی شەخسی و قەرزی ئۆتۆمبێل، وە تەنانەت قیستی خانوەکەی خۆشیان بخەنە ئەستۆی خۆیان .\nهەڵەی حەوتەم: قسە و ڕەفتاری ناپەسەند\nمنداڵەکان هەموو ڕۆژێک داوای پارە لە دایک و باوک دەکەن. دایک و باوکیش زۆر جار و لە هەندێک شوێندا کە منداڵەکەیان داوای کڕینی شتێک دەکەن، دەڵێن (پارەی پێویستم پێ نیە) یان (ناتوانم بۆت بکڕم گرانە). شێوازی قسەکردن و دەربڕینتان لەکاتی وتنی ئەم دەستەواژانەدا زۆر گرنگە .\nهەبونی گفتوگۆیەکی ڕاستگۆیانە لەگەڵیان،وە ڕوونکردنەوەی ئەوەی کە بۆچی بۆیان ناکڕن یارمەتیان دەدات لە ڕیزبەندی کردنی شتە گرنگەکان و کڕینیان تێبگەن، وە لە چۆنیەتی پارە خەرج کردن بیربکەنەوە و بیرۆکەی تایبەتیان هەبێت .\nلە بری ئەوەی بڵێن (ناتوانین بیکڕین)، بڵێن (چی بکەین تا بتوانین بیکرین). ئەمە ئەبێتە هۆکاری ئەوەی بیر بکەنەوە لەوەی کە ئەو شتەی ئەیانەوێ چۆن بەدەستی بهێنن وە کەمتر هەستی بوون بە قوربانیان هەبێت .\n6028 جار بینراوە


شاخەوان رەئوف بەگ: بەقاچاخبردنى نەوت کێشەیەکى گەورەیە و قسەى جدیمان لە سەرى دەبێت\nسەرۆکى لیژنەى ناوخۆ و ئاسایش و ئەنجومەنە خۆجێییەکان لە پەرلەمانى کوردستان رایدەگەیەنێت؛ بردنى نەوت بە قاچاخ کێشەیەکى گەورەیە و دەبێت پەرلەمانى کوردستان قسەى جدى لەسەر ئەو پرسە هەبێت.\nشاخەوان رەئوف بەگ، ئەندانى پەرلەمانى کوردستان لە فراکسیۆنى گۆڕان و سەرۆکى لیژنەى ناوخۆ و ئاسایش و ئەنجومەنە خۆجێییەکان راگەیاند: وەک فراکسیۆنى گۆڕان لە دانیشتنى سبەینێدا بەرنامەمان هەیە بە وردى گفتوگۆ لەسەر پرسى بە قاچاخبردنى نەوت بکەین، چونکە بردنى نەوت بە قاچاخ کێشەیەکى گەورەیە و دەبێت پەرلەمانى کوردستان قسەى جدى لەسەر ئەو پرسە هەبێت.\nهەروەک بەرنامەى فراکسیۆنەکەیانى بۆ وەرزى بەهارەى پەرلەمان ئاشکراکرد و وتى: لەم وەرزەوە دەمانەوێت کار لەسەر ژمارەیەک پڕۆژە یاسا بکەین، لەوانەش پڕۆژەی یاسای روبەڕوبونەوەی بە قاچاغبردنی نەوت و هەروەها سندوقی داهاتی نەوت و یاسای گومرگ و خاڵەسنورییەکان و هەموارکردنەوەی یاسای وەبەرهێنان.\nلەبارەى یاساى چاکسازیشەوە، شاخەوان رەئوف بەگ، باسى لەوەکرد، دواى ئەوەى یاساى چاکسازى لە موچە و خانەنشینى کەوتە بوارى جێبەجێکردنەوە چاودێرێکى ورد دەبن لەسەر جێبەجێکردنى یاساکە و داوتریش ئامادەکردنى پڕۆژە یاسا بە تایبەت لە سێکتەرى نەوت و سامانى سروشتى وەک بەرنامەیەک بۆ تەواوکردنى چاکسازییەکى گشتگیر لەسەرجەم بوارەکاندا.\nبڕیارە سبەینێ یەکشەممە پەرلەمانى کوردستان کۆببێتەوە و لە دانیشتنەکەدا خوێندنه‌وه‌ى دوه‌مى پێشنیازه یاسای (به‌ره‌نگاربونه‌وه‌ى به‌قاچاغبردنی نه‌وت و لێده‌رهێنراوه‌كان له هه‌رێمی كوردستان-عێراق) دەکرێت به‌پێی حوكمى مادده‌كانى (87، 88، 89) له‌په‌یڕه‌وی ناوخۆى په‌رله‌مانى كوردستان.


✌ ئۆمەر فەقێ ڕەجەب شەهیدان\n(هەولێر)، لە ڕۆژی (06-09-1988)دا لەلایەن ئەمنی هەو [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:33:07\n📖 القسوة لدى صدام حسين الجزء الأخير عن عمليات الأنفال البطولية کورتەباس\n📅 کاتی تۆمارکردن Jan 18 2018 10:25PM\nمن ألقي القبض عليه من سكان تلك القرى أما حجز في مع [ زۆرتر... 👁] ✖ ✖ 17 0 ✔ 99% ✍ م.ب. 18-1-2018 22:25:53\n📝 بەیاننامەی سەنتەری ئەنفال لە ساڵیادی شاڵاوی قۆناغی هەشتەمی ئەنفالی کۆتایی (بادینان) بەڵگەنامەکان\n📅 کاتی تۆمارکردن Aug 26 2013 10:46AM\nرژێمی بەعس لەدوای کۆتایی جەنگی هەشت ساڵەی کەنداو ل [ زۆرتر... 👁] ✖ ✖ ✖ 0 0 ✔ 79% ✍ هـ.ب. 26-8-2013 10:46:19\n👁 ئەم بابەتە 13,979 جار بینراوە\n💚 سەڵاح محەمەد رەحیم فەتاح - سەڵاح بنەکەیی ئەنفالکراوان\n📅 کاتی تۆمارکردن Nov 13 2010 12:22PM\n👁 ئەم بابەتە 6,943 جار بینراوە\nلە ساڵی (1957) لە گۆندی بنەکەی سەر بە ناحیەی (قادر [ زۆرتر... 👁] ✖ ✖ 0 0 ✔ 99% ✍ هـ.ب. 13-11-2010 12:22:45\n📖 عمليات الأنفال البطولية الجزء الثالث کورتەباس\n📅 کاتی تۆمارکردن Jan 25 2018 8:28PM\nب- الفترة التي تلت تعيين علي حسن المجيد بمنصب أمين [ زۆرتر... 👁] ✖ ✖ 7 3 ✔ 98% ✍ م.ب. 25-1-2018 20:28:59\n✌ عەبدۆ سمایل حەمەد شەهیدان\n(هەولێر)، لە ڕۆژی (06-09-1988)دا لەلایەن ئەمنی هەو [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 21:02:50\n📖 کورتەیەکی مێژووی باشووری کوردستان -هەرێمی کوردستان کورتەباس\n📅 کاتی تۆمارکردن Sep 23 2015 4:17PM\nبە کورتە باسێک دەست پێ دەکەین و بۆ ماوەیەکی کورت، [ زۆرتر... 👁] ✖ ✖ 0 0 ✔ 78% ✍ س.ئـ. 23-9-2015 16:17:44\n✌ یاسین کرێکار شەهیدان\n(هەولێر)، لە ساڵی (1988)دا لەلایەن ئەمنی هەولێر گی [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 21:24:32


کێ گه‌وره‌تره؟ - کلثوم حسن زاده\nکلثوم حسن زاده ارسال ایمیل 15 اسفند 1398\nواتای الله اكبر\nڕۆژانه ده‌یان جار له نوێژه‌كانمان و دوای نوێژه‌كانمان ده‌ڵێین «الله اكبر»، لانیكه‌م بیست و پێنج جار به ده‌نگی به‌رز له مناره‌كانه‌وه گوێمان لێ ده‌بێت. وشه‌یێك كه به گوێی هه‌ر خاوه‌ن باوه‌ڕێك ئاشنایه؛ به‌ڵام چه‌نده بیرمان له واتاكه‌ی كردۆته‌وه؟\n«الله اكبر» واته خوا گه‌وره‌تره؟ به‌ڵام چۆن گه‌وره‌تره و مه‌به‌ست چییه؟\nپێش هه‌رشتێك بڵێین كه سه‌ره‌كیترین واتای «خوا گه‌وره‌تره»، ئه‌وه‌یه كه خوا له‌وه گه‌وره‌تره كه له‌گه‌ڵ هه‌ر كه‌س یا هه‌ر شتێكی تر به‌راورد بكرێت. له‌هه‌ر بواره‌وه بۆی بڕوانین، خوا تاكێكی ته‌واو و كه‌ماڵه. به‌س ته‌نیا بۆ تێگه‌یشتنی زۆرتر له گه‌وره‌یی خوا، له چه‌ند ڕوویێکه‌وه كه عه‌قڵ و ئاوه‌زی ئینسان ده‌ركی ده‌كات، باس له چه‌ند خاڵێك ده‌كه‌یین.\nبۆ نموونه كاتێك به كه‌سێك یا شتێك ده‌ڵێن گه‌وره، زۆرتر به‌هۆی چه‌ند هۆكارێكه‌وه‌یه. یا له بواری جه‌سته‌یی و ڕواڵه‌تییه، یا سه‌روه‌ت و سامانی زۆری، یا هێز و ده‌سه‌ڵاتی یا عیلم و زانستی و…\nجا بزانین بۆچی به خوای گه‌وره ده‌ڵێین ئه‌كبه‌ڕ؟ و خوا له چ ڕوویێكه‌وه گه‌وره‌یه؟\nله‌ڕووی ڕواڵه‌ته‌وه ئێمه ناتوانین قسه له‌سه‌ر چۆنیه‌تی و چه‌ندییه‌تی خوا بكه‌یین؛ چونكه خوای گه‌وره مادده نییه و زه‌ینی مرۆڤیش بێهێزتر و داماوتر له‌وه‌یه كه بۆی ده‌رك بكرێت و خوای گه‌وره‌ش له كتێبه پیرۆزه‌كه‌یدا ئاماژه‌ی پێ نه‌كردووه، به‌س له فه‌رمووده‌یێكی پێغه‌مبه‌ری خۆشه‌ویستماندا هاتووه كه ته‌نیا كورسی خوای گه‌وره به به‌راورد له‌گه‌ڵ حه‌وت ئاسمانه‌کان و زه‌وی، وێنه‌ی ئاڵقه‌یێكه كه له بیابانێكی گه‌وره‌دا كه‌وتبێت و گه‌وره‌یی عه‌ڕشیش به به‌راورد له‌گه‌ڵ كورسی به‌هامه‌ن ڕێژه‌یه. (خوا هه‌ر بۆخۆی ده‌زانێت)\nهه‌روه‌ها خوا گه‌وره‌یه؛ به هۆی ئه‌وه‌یكه ده‌وڵه‌مه‌نده. خوای گه‌وره خاوه‌نی حه‌رز و ئاسمانه‌كانه. خه‌زێنه‌ی حه‌رز و ئاسمانه‌كان ئی خوای مه‌زنه. ده‌وڵه‌مه‌ندترین كه‌سی سه‌ر زه‌وی چه‌ند ملیارد دۆلاری هه‌یه؟! یا به واتایێكی تر خاوه‌نی له‌سه‌تا چه‌ندی زه‌وییه؟! له‌كاتێكدا نه‌ك هه‌موو زه‌وی و هه‌موو بوونه‌وه‌ران و هه‌موو ئاسمانه‌كان، به‌ڵكوو ته‌نانه‌ت خاوه‌نی دونیا و دواڕۆژه و هه‌رچی هه‌یه هه‌ر ئی ئه‌وه و ئێمه‌ش هه‌ر ئی ئه‌وین!! «وَللهِ خَزَائِنُ السَّمَواتِ وَالأرضِ…» یا «لَهُ مَافِی السَّمَوَاتِ وَالأرضِ…» به‌واتایێكی تر، خوا نه‌ك هه‌ر ده‌وڵه‌مه‌نده، به‌ڵكوو ته‌نیا ده‌وڵه‌مه‌ند و بێنیاز هه‌ر ئه‌وه و هه‌ر هه‌موومان به‌هه‌موو بوون و نه‌بوونه‌وه، موحتاج و ئاتاجی خوای گه‌وره‌یین: «یَاأَیُّهَا النَّاسُ أنتُمُ الفُقَراءُ إلَی الله وَاللهُ هُوَ الغَنِیُّ الحَمِیدُ» (فاتێر:١٥)\nخوا گه‌وره‌یه؛ چونكه زانایه. زانا به ته‌واوی زانسته‌كان، به ئاشكرا و شاراوه‌كان، زانا به نهێنییه‌كانی نێو ده‌ڵه‌كان. هه‌رچی هه‌یه له‌ژێر عیلم و زانیاری ئه‌و دایه: «إِنَّهُ بِکُلِّ شَیءٍ عَلِیمٌ» زاناترین كه‌سه‌كانی سه‌ر گۆی زه‌وی، ئه‌گه‌ر هه‌ر هه‌مووشیان كۆبنه‌وه، زانسته‌كه‌یان به به‌راورد له‌گه‌ڵ خوا، به ڕێژه‌ی دڵۆپێك له ئاست هه‌موو زه‌ریاكان نابێ. واته هیچ له‌به‌رامبه‌ر بێكۆتایی، واته نه‌ك زانا، به‌ڵكوو زاناترین و ته‌نیا زانایه.\nخوا گه‌وره‌یه؛ چونكه ده‌سه‌ڵاتدار و فه‌رمانڕه‌وای حه‌رز و ئاسمانه. هه‌رچی هه‌یه له‌ژێر ده‌سه‌ڵاتی خوای گه‌وره دایه: «فَسُبحَنَ الَّذِی بِیَدِهِ مَلَکُوتُ کَلِّ شَیءٍ وَ إِلَیهِ تَرجَعُونَ» (یس:٨٣)\nهه‌موو ده‌سه‌ڵاتدارانی سه‌ر گۆی زه‌وی، ڕۆژێك كۆتایی به ده‌سه‌ڵاته‌كه‌یان دێت و تاكه ده‌سه‌ڵاتدارێك ده‌مێنیته‌وه، ئه‌ویش خوای گه‌وره‌یه، واته نه‌ك ده‌سه‌ڵاتدار، به‌ڵكوو ته‌نیا ده‌سه‌ڵاتداره: «یَومَ هُم بَارِزُونَ لَا یَخفَی عَلَی اللهِ مِنهُم شَیءٌ لِّمَنِ المُلکُ الیَومَ لِلهِ الواحِدِ القَهَّارِ» (غافێر:١٦) هه‌روه‌ها هه‌ر ده‌سه‌ڵاتدارێكی سه‌ر زه‌وی، سنوورێك بۆ ده‌سه‌ڵاته‌كه‌ی هه‌یه و ده‌سه‌ڵاته‌كه‌شی سنووردار به ناوچه و وڵاتێك و كاتێكه. له كاتێكدا بۆ خوای گه‌وره نه سنوورێك بۆ ده‌سه‌ڵاته‌كه‌ی هه‌یه و نه فه‌رمانڕه‌واییه‌كه‌ی بۆ شوێن و كاتێكی دیاریكراوه. به‌ڵكوو بۆ ته‌واوی حه‌رز و ئاسمانه‌كان بۆ هه‌تاهه‌تایی، فه‌رمان به‌س فه‌رمانی خوای گه‌وره‌یه. كه‌واته خوای گه‌وره تاكه فه‌رمانڕه‌وا و ده‌سه‌ڵاتداره و ئه‌وه‌ی داوای فه‌رمانڕه‌وایی بكات، بێجێی كردووه.\nكه‌واته كاتێك كه ده‌ڵێین «الله اكبر»، هێز و ده‌سه‌ڵات و عیلم و فه‌رمانڕه‌وایی خوای گه‌وره له‌خۆی ده‌گرێت و چونكه «اكبر» به شێوه‌ی پله‌ی باڵا هاتووه، واته خوا له‌هه‌رچی غه‌یری خۆیه‌تی، گه‌وره‌تره. كه‌واته لێره‌دا جۆرێك قۆرغكاری ده‌گێنیت. واته ته‌نیا ده‌سه‌ڵاتدار، ته‌نیا زانا و ته‌نیا فه‌رمانڕه‌وا هه‌ر خوایه.\nجا كاتێك كه خوایێك ئه‌وه‌نده گه‌وره بێت كه ته‌نیا ده‌سه‌ڵاتدار و فه‌رمانڕه‌وا بێت، جۆرێك ترس له دڵی بڕواداردا دروست ده‌كات كه له ئاست گه‌وره‌یی ئه‌و خوایه‌دا، سه‌ری ملكه‌چی دانوێنیت و له‌فه‌رمانی ده‌رنه‌چێت. ئه‌گه‌ر ئه‌وه نه‌كات، دیاره وه‌ك پێویست خوای به گه‌وره نه‌ناسیوه یا بڕوای پێ نه‌كردووه، چونكه ناكرێ كه‌سێك بڕوای به گه‌وره‌یی خوا بێت و له نافه‌رمانیكردنیشی نه‌ترسێت!!\nفه‌رمانڕه‌وایی خوای گه‌وره به‌ڕاده‌یێك له‌سه‌رووی هه‌موو شتێكه، كه ته‌نیا و ته‌نیا فه‌رمانی خوای گه‌وره له ئارا دایه. هیچ كه‌س مافی ئه‌وه‌ی نییه كه ته‌نانه‌ت بیر له‌وه بكاته‌وه كه فه‌رمانلێده‌ر بێت. هه‌روه‌ها فه‌رمانی خوای گه‌وره به‌ته‌واوی و كامڵی پێویسته جێبه‌جێ بكرێت. چونكه كاتێك باس له گه‌وره‌یی كه‌سێك ده‌كه‌یین، حه‌تمه‌ن ده‌بێ كاریگه‌ری له‌سه‌ر هه‌وڵوێستی كه‌سه‌كان دانێت و ترس و هیوای له‌دڵدا دروست بكات. چونكه ناكرێ كه‌سێكمان پێ گه‌وره بێت و دان به هێز و ده‌سه‌ڵاتی دانێیین و له نافه‌رمانیكردنیشی نه‌ترسین!! و چونكه ده‌سه‌ڵات و گه‌وره‌یی خوا، هاوكات تێكه‌ڵی سۆز و ڕه‌حم و دادپه‌روه‌رییه، جۆرێك خۆشه‌ویستی و هیواش له‌دڵدا دروست ده‌كات. به واتایێكی تر ده‌توانین بڵێین، ئه‌كبه‌ڕبوونی خوا «خشیت» له دڵدا دروست ده‌كات. «خشیت» واته ترسێك به‌هۆی گه‌وره‌یی و شیاوی كه‌سێك و تێكه‌ڵ به هه‌ستی خۆشه‌ویستی كه ئه‌و هه‌سته‌ش ته‌نیا شیاوی خوای گه‌وره‌یه.\nكه‌واته كاتێك كه ده‌ڵێین: «الله اكبر»: ترسێك له دڵ ده‌نیشێت كه نه‌كا له فه‌رمانی خوای خۆشه‌ویستی ده‌رچێت و هیوایێكیش هانی ده‌دات كه زۆرتر گوێڕایه‌ڵی بێت. جا ئه‌گه‌ر ئه‌كبه‌ڕبوونی خوا ئه‌و هه‌سته‌ی له‌دڵدا دروست كردین و هه‌ركات گوتمان: «الله اكبر»، هه‌ستمان به گه‌وره‌یی و هێز و ده‌سه‌ڵاتی خوا كرد و وای لێ كردین كه هه‌ر ئه‌و كاته سه‌ری به‌ندایه‌تی بۆ دانوێنین و له فه‌رمانی ده‌رنه‌چین، ئه‌وه له واتای «الله اكبر» تێگه‌یشتوویین.\n«الله اكبر» له ژیاندا:\nبه‌ڵام ئایا ته‌نیا به‌زمان گوتن و دوپاتكردنه‌وه‌ی له دوای هه‌موو نوێژان و هه‌موو به‌ره‌به‌یانیان و ده‌مه‌وئێواران، ته‌واوه و ده‌بێته هۆی سه‌ركه‌وتن و ڕزگاربوونمان!؟ یا ئایا ئه‌گه‌ر گوتمان و له واتاكه‌شی تێگه‌یشتین، به‌ڵام له كرده‌وه‌دا هیچ بایه‌خێكی پێ نه‌ده‌یین، به‌ڕاستی دانمان به ئه‌كبه‌ڕبوونی خوا داناوه!؟ بێگومان نه‌خێر. ئه‌جر و پاداشی زیكر و ته‌سبیحاتی خوا یه‌كجار زۆره، به‌ڵام ئه‌وه بۆ كاتێكه كه هه‌م له واتاكه‌ی تێبگه‌یین و هه‌م هه‌ڵوێستیشمان به‌ره‌و چاكسازی بگۆڕێت و كاتێك كه ده‌ڵێین: «الله اكبر»، خوا به‌ده‌سه‌ڵاترین، گه‌وره‌ترین، زاناترین و به‌هێزترین بزانین. به واتایێكی تر خوا به؛ ته‌نیا گه‌وره، ده‌سه‌ڵاتدار و به‌هیز بزانین و ته‌نیا فه‌رمانی ئه‌و به‌ڕه‌وا بزانین و به‌ته‌واو و كه‌ماڵ، په‌یڕه‌وی لێ بكه‌یین.\nئه‌گه‌ر وانه‌بووین، پێویسته به‌خۆماندا بێینه‌وه. چونكه فه‌رمانی خوا له‌سه‌رووی هه‌مووشتێكه، له‌سه‌رووی داخوازی كه‌سه‌كان و ئاره‌زووی نه‌فسه.\nبۆیه؛ كاتێك ده‌ڵێین: «الله اكبر» و له‌و كاته‌دا خه‌ریكی ته‌ماشاكردنی فیلمێكی ناپه‌سه‌ند بووین، یا له‌سه‌ر موبایله‌كه‌مان كاناڵێكی ناشه‌رعیمان كردبێته‌وه و چاومان له شتانێكی ناپه‌سه‌ند و حه‌رام بڕیبێت، ئه‌وه ده‌بێت «الله اكبر» گوتنه‌كه‌مان، چاومان داخات له ئاست حه‌رام و بمانگه‌ڕێنیته‌وه.\nكاتێك ده‌ڵێین: «الله اكبر» و بۆ مه‌ڕاسیمێكی ناشه‌رعی بانگه‌شه ده‌كرێین و ده‌ڵێین ئاخر به‌خاتری خوشكم یا كاكم، هاوڕێم یا دۆستم ناچارم بچم، پێویسته بیر بكه‌ینه‌وه كێ ئه‌كبه‌ڕه!؟ خوا یا خۆشه‌ویستانی دیكه‌مان!؟\nئه‌گه‌ر له مناره‌ی مزگه‌وته‌وه گوێمان له «الله اكبر» ده‌بێت كه بانگمان ده‌كات به‌ره‌و «حی علی الصلاه» و ئێمه هه‌روا خه‌ریكی كار و كاسپی و ئیشی خۆمانین، له‌كاتێكدا نیوكاتژمێر كاردواخستن، زه‌ره‌رێكمان لێ نادات، ده‌بێ ئه‌و «الله اكبر»ه به‌ره‌و نوێژی جه‌ماعه‌ت له مزگه‌وت هانمان بدات و نوێژه‌كه‌مان پێش كاره‌كه‌مان بخات.\nكاتێك ده‌ڵێین: «الله اكبر» و له‌كاتێكدا ئه‌ڵڵا فه‌رمانی پێ كردوویین به باڵاپۆشی و ئاره‌زووی نه‌فسمان، پێشمان پێ ده‌گریت، ئاگادار بین كه هه‌وای نه‌فسمان نه‌بێته ئه‌كبه‌ڕ و نا‌فه‌رمانی خوای گه‌وره نه‌كه‌یین.\nگه‌ر به زمان گوتمان: «الله اكبر» و له‌ولاوه دڵمان پڕ بوو له ڕق و بوغز و ئیره‌یی و دووڕوویی، ده‌بێ ئه‌و «الله اكبر» گوتنه‌مان، له زمانه‌وه به‌ره‌و دڵ بڕوات و دڵ له هه‌موو ئه‌و ناپاكییانه پاك كاته‌وه و تۆوی سۆز و ئه‌وین و متمانه‌ی لێ بچه‌قێنیت.\nكه‌واته «الله اكبر»، به‌س وته‌یێك نییه كه ڕۆژانه له‌گه‌ڵ ته‌سبیحات بیڵێینه‌وه و هیچ كاریگه‌ریشی له‌سه‌ر ژیانمان نه‌بێت. به‌ڵكوو خۆی قوتابخانه‌یێكه و ده‌ریایێكه له‌وانه‌ی فه‌رمانبه‌رداری و سه‌ری به‌ندایه‌تی بۆ خوا دانواندن.\nنووسینی: كلسووم حه‌سه‌نزاده\nالله اکبر صلاة کێ گه‌وره‌تره؟


چاكسازییه‌كه‌ی حكومه‌ت به كوێ ده‌گات؟ – Rojapp\nMîrgehên Yekbûyî yên Erebî Bo 13 Welatan Qedexeya Vîzayên Nû Radigîne\nسوید داوا لە ئێران دەکات پـزیشکێک لە سێدارە نەدات\nHome/هەواڵنێرەکان/چاكسازییه‌كه‌ی حكومه‌ت به كوێ ده‌گات؟\nHooshyar ته‌مموز 2, 2020\tهەواڵنێرەکان Leave a comment 32 Views\nهه‌نگاوی یه‌كه‌می چاكسازی به خراپسازی ده‌ستی پێكرد ڕێك ئه‌و كاته‌ی سیاسه‌ت له‌بری یاسا فه‌رمان ده‌كات ئه‌بێت فاتیحه بخوێنین بۆ به‌ها و نرخی پیرۆزیه‌كان، به وردبونه‌وه له كه‌مكردنه‌وه‌ی موچه‌ی خه‌ڵك و فه‌رمانبه‌ران له‌ئه‌سل دا به‌یاسا رێك خراوه به‌ڵام وه‌ك ده‌بینین حكومه‌تی هه‌رێم به‌بریاری ئیداری موچه‌ی كه‌م كرده‌وه، به‌بێ ڕه‌چاوكردنی یاسا ، هه‌نگاوی دووه‌می چاكسازی كه هێشتا دیار نیه چی لێ به‌رهه‌م دێت، شپرزه‌بوونی لایه‌نه سیاسیه‌كان و كۆبونه‌وه‌و به‌دواداچون بۆ دۆخی نه‌خوازراوی ئێستای هه‌رێمی كوردستان به ئامانجی گه‌یشتن به رێگاچاره‌یه‌ك بۆ ئه‌نجامدانی چاكسازی و پاراستنی به‌رژه‌وه‌ندیه باڵاكانی وڵات، دوای ئه‌وه‌ی وه‌فده‌كه‌ی حكومه‌تی هه‌رێم به‌ده‌ستی خاڵی له به‌غدا گه‌رانه‌وه ، هه‌رێمێكی ده‌وڵه‌مه‌ند به‌نه‌وت و خاكی به پیت و سه‌رچاوه‌كانی تری داهات و هێزی گه‌نج و بڕینی چه‌ندین ئه‌زمون له حوكمرانی نه‌توانێت خۆی به‌رێوه‌به‌رێت و قاسه‌كه‌ی خاڵی بێت به‌راستی جێی گومانه ..\nهه‌نگاو نان بۆ چاكسازی به‌وه ده‌بێت حكومه‌ت ناچار بكرێت شه‌فاف بێت له ده‌ست خستنی داهاتی مانگانه چونكه شه‌فافیه‌ت كلیلی چاكسازی یه. ئه‌م چاكسازیه‌ی كه قه‌راره ده‌ستی بۆ به‌رێت له‌سه‌ر به‌رژه‌وه‌ندییه‌كانی كۆمه‌ڵانی خه‌ڵك بنیادبنرێت و بیر له داهاتووی خه‌لك بكرێته‌وه ئه‌گه‌ر وانه‌بێت ئه‌وا به‌ته‌واوی متمانه‌ی نه‌ك خه‌ڵكی و نێوده‌وڵه‌تیش ئه‌دۆرێنین.\nئه‌زمونی حوكمڕانی پارته باڵاكان و ئه‌وانه‌ش كه له‌م دوایه‌دا چونه نێو حوكمڕانیوه ته‌نها له‌به‌رژه‌وه‌ندی خۆیان و بیركردنه‌وه له ڕازی كردنی جه‌ماوه‌ری خۆیان كاریان كردووه هه‌ر به‌وهۆیه‌شه‌وه هه‌ڵئاوسان ڕووی كردۆته حكومه‌ت ئێستا حكومه‌ت وێڵه به دوای چاره‌سه‌ری گونجاو و ئه‌زمونی دروێنه كردنی پاره‌و داهات و هێنانه‌پێشه‌وه‌ی كه‌سانی به‌رژه‌وه‌ند خواز و نا به‌رپرس ته‌نها له بیری پڕكردنی گیرفان و گه‌یشتن به لوتكه‌ی سه‌رمایه‌داری به خه‌یاڵی ژیانێكی شایسته به ناوی به‌ره‌ی گه‌له‌وه ئه‌مه به‌رهه‌مه‌كه‌یه‌تی ، ئه‌م ئه‌زمونه‌ی ئه‌مرۆ له مێژوودا ده‌نوسرێته‌وه، جا هه‌ر وڵاتێك له‌بیری ده‌سه‌ڵات و كورسی دا بوو بێ بێ گومان ئه‌زمونێكی تاڵ چاره‌نوسێتی .\nچه‌ندین جار باسی چاكسازی و بنه‌بڕكردنی گه‌نده‌ڵی كرا به به‌ڵێن و فه‌رمان ئه‌ویش نه‌كرا ئاخر قایل كردنی خه‌ڵكی و دووباره بوژاندنه‌وه‌ی ڕه‌وشی ئابوری هه‌رێمی كوردستان چۆن ده‌كرێت؟ ئه‌گه‌ر چاوێك به ئاماره‌كان بخشێنینه‌وه له ماوه‌ی ئه‌م چه‌ند مانگه‌دا حاڵه‌تی خۆكوشتن چه‌ند له‌هه‌ڵكشاندایه چه‌ند خێزانیش له‌به‌ریه‌ك له‌هه‌ڵوه‌شاندنه‌وه‌دایه ئه‌و نیگه‌رانیه‌ی دڵی خه‌ڵكی ته‌نیوه به‌چی ده‌ڕه‌وێته‌وه په‌له‌كردن له چاكسازی به‌مه‌رجی جێبه‌جێكردن و بڕینی موچه‌ی بن دیوارو موچه تایبه‌ت و كه‌مكردنه‌وه‌ی ئه‌وانه‌ی به‌پله‌ی تایبه‌ت و وه‌زیر خانه‌نشین كراون بۆ رازی كردنیان به بڕوای من ده‌بێت ده‌ست هه‌ڵگرین له ڕازی كردنی ئه‌م و ئه‌و، ده‌یان به‌نزینخانه‌و پرۆژه‌ی وه‌همی و كۆمپانیا و هایپه‌رماركێت هه‌ن له هه‌رێمی كوردستان خاوه‌نه‌كانیان له ڕێگای حزبه‌كانه‌وه بوون به‌سه‌رمایه‌دار دێن باسی چاكسازیش ده‌كه‌ن، رۆڵی حزب به‌هۆی كه‌سانی وه‌ك ئه‌مانه‌وه خه‌ریكه سست ده‌كرێت و حزب متمانه‌ی خه‌ڵك له‌ده‌ست ده‌دات، یه‌كێتی یه‌كان ده‌بێت به ئاگاییه‌وه له دۆخی ئێستا بڕوانن و بزانن چی خزمه‌تێك پێشكه‌ش به كۆمه‌ڵانی خه‌ڵك ده‌كه‌ن چونكه هێشتا جێ ی متمانه‌ی خه‌ڵك و به‌ره‌ی گه‌لن .\nكات دره‌نگه پێگه‌و ده‌سه‌ڵات كه‌وتۆته له‌رزین ئنجا باسی هه‌نگاوه‌كانی چاكسازی ده‌كه‌ن ساڵی پارو ساڵانی پێشتریش زۆر باسكرا ڕه‌نگه هه‌وڵێك درابێت به‌ڵام هه‌وڵه‌كان هه‌رهه‌مان خراپسازی یه‌كه بوو، چونكه به‌جدی ئیشی له‌سه‌ر نه‌كرا ته‌نها بۆ رایكردنی شه‌قام بوو .\nPrevious لە پاراگی پایتەختی چیک بەهۆی کۆتاییهاتنی قەدەخەی هاتووچۆ مێزێکی 500 مەتری ئامادەکراوە و خەڵک خواردن دەهێنن و پێکەوە دەیخۆن\nNext عه‌زیز وه‌یسی تووشی كۆرۆنا بوو\nReutersê ragihand ku Mîrgehên Yekbûyî yên Erebî ji 18’ê Mijdarê vir ve dayîna vîzeyên nû …